
PREFACE. 


ALTHOUGH,  as  a  rule,  prefaces  are  but  seldom  read, 
more  particularly  where  the  book  is  of  an  interesting 
character,  a  word  or  two,  by  way  of  explanation, 
may  not  perhaps  be  out  of  place  in  reference  to  the 
present  volume.  As  has  been  already  said  in  the 
prospectus,  the  series  of  poems  from  which  the  book 
takes  its  name,  were  specially  written  for  Miss  M. 
Sharpe,  alias  "Wee  Tibbie,"  whose  likeness  appears, 
along  with  that  of  the  Author,  on  the  frontispiece 
of  the  present  volume,  and  which  will  be  recognized 
by  thousands  who  have  listened  with  delight  to  her 
very  characteristic  rendering  of  the  pieces  it  contains. 
Her  first  efforts  as  a  reader — in  the  part  of  the  "No' 
weel  Lassie" — gave  such  promise  of  future  excel- 
lence, that  I  was  induced  to  write  one  or  two  pieces 
of  a  character,  fitted  to  develope  still  further  Miss 
Sharpe's  peculiar  gift,  as  well  as  to  entertain  and 
instruct  the  members  of  the  "Daisy"  Lodge  of 
Juvenile  Good  Templars,  of  which  I  was  then 
president.  Of  these  pieces,  the  one  by  which  she 

became  all  at  once  so  popular  was  "  Wee  Tibbie  and 
her  Bib;"  the  which  popularity  became  confirmed 
by  her  exquisite  rendering  of  the  "  Auldf arrant 
Wean,"  which,  I  need  hardly  say,  is  a  faithful 
portrait  of  herself.  But  the  former  piece  is  the  stem 
from  which  all  the  other  pieces  composing  the 
"Garland"  proper,  may  be  said  to  have  grown; 
grown  too,  so  as  to  form  a  kind  of  consecutive  story, 
and  that  by  no  preconceived  plan  of  mine.  In  point 
of  fact,  the  first  piece  that  appears  in  the  book  was 
the  very  last  written.  So  that  in  such  matters  it 
would  almost  seem  as  if  there  was 

"A  divinity  that  shapes  our  ends, 
Rough-hew  them  as  we  will." 

It  is,  without  doubt,  a  source  of  no  little  gratifica- 
tion to  an  author  to  have  his  productions  fa.vourably 
noticed  by  the  Press — and  of  my  own  share  in  such 
pleasure  I  have  no  reason  to  complain — but  in 
reference  to  the  present  volume,  I  may  say  that  my 
"love- of- approbation"  organ  has  already  been  amply 
gratified  by  the  hearty  applause,  and  very  cordial 
reception,  these  pieces  have  met  with  from  the 
public,  at  social  gatherings  in  and  around  Glasgow, 
while  the  tear-moistened  eyes  of  not  a  few  have  to 
me  afforded  greater  evidence  of  their  power  to  touch 
the  heart,  than  all  the  eulogiums  that  could  be 

written.  I  am  therefore  encouraged  to  hope  that  my 
present  contribution  to  Temperance  literature  may 
not  be  the  least  successful  of  my  efforts  to  entertain, 
if  not  to  make  better  and  happier  my  fellow  men. 

For  the  introduction  of  a  number  of  poems  which 
have  already  a  place  in  my  other  volumes,  I  make 
no  apology,  seeing  that  my  object  is  to  furnish  a 
collection  of  pieces  suitable  for  the  social  circle, 
whether  in  the  home,  the  lodge,  the  soiree,  or  the 
temperance  meeting.  And  considering  the  absurd 
and  nonsensical  character  of  much  that  is  said  and 
sung  at  temperance  gatherings,  a  volume  somewhat 
akin  in  character  to  the  present,  is  very  much 
needed. 

Thar  king  my  numerous  subscribers  in  the  various 
Lodges  throughout  the  length  and  breadth  of 
Scotland  for  the  encouragement  they  have  afforded 
me,  I  beg  to  subscribe  myself,  with  all  due  respect, 

JAMES  NICHOLSON. 

WEE  TIBBIE'S   GARLAND. 


i. 

TIBBIE  HEK  LANE. 

IT'S  eerie,  oh  it's  eerie !  here, 

To  bide  ane's  leesome  lane 
In  this  cauld  hoose  sae  comfortless, 

Especially  for  a  wean; 
Gin  faith  er  were  but  at  his  wark 

I  wadna  care  a  preen, 
But  a'  day  in  the  public  hoose 

He  tines  his  senses  clean! 
It's  no  that  he  has  ocht  to  spen', 

But  drouthies  like  himsel' 
Find  ways  an'  means  to  get  the  drink, 

Yet  hoo,  it's  hard  to  tell; 
An'  Kirsty  Broon  the  change-hoose  wife, 

Nae  doot,  is  sair  to  blame, 
In  giein'  credit,  kennin'  weel 

Hoo  things  are  here  at  hame! 
A 

Oh  gin  he  wad  but  fa'  to  wark 

An'  crush  the  fell  desire, 
I  wadna  need  to  sit  my  lane 

Withoot  ae'  spunk  o'  fire; 
But  noo  that  dreary  winter's  gane — 

The  lang  dark  nichts  near  by, 
An'  the  frosty  winds  ootside  the  door 

Nae  langer  moan  an'  sigh, 
I'll  no  be  feart  to  sit  my  lane, 

To  bed  I  winna  creep 
To  hide  my  heid  an'  nurse  the  thochts 

That  winna  let  me  sleep. 
An'  wha  kens  but  the  Lord  abune 

May  hear  my  fervent  prayer, 
An*  sen'  my  faither  hame  to  me 

A  sober  man  ance  mair. 

My  claes  are  wearhr  a'  to  rags, 

My  cheeks  are  pale  an'  thin ; 
My  very  banes,  the  neebors  say, 

Are  wearin'  through  my  skin. 
Upon  my  feet,  for  months  an'  mair 

I  hae'na  had  a  shae, — 
An'  oh,  to  think!  that  Kirsty  Broon 

Should  sen'  the  ither  day 
An'  auld  pair  o'  her  laddie's  buits — 

No  worth  a  broon  bawbee ; 
But  I  heav'd  them  at  his  muckle  heid; 

My  sang !  I  let  him  see 
That  though  we're  puir,  we  hae  a  pride 

That  Puirtith  canna  tame — 

Me !  to  insult  wi'  her  auld  trash ; 

Atweel  she  micht  think  shame ! 
It's  no  through  kindness,  weel  I  ken, 

She  sen's  sic  things  to  me, 
Her  conscience  winna  let  her  rest, — 

She  kens  she  has  to  dee ! 
The  siller  that  should  cleed  me  weel 

She  kens  for  drink  she's  ta'en; 
An'  mair  sae  when  she  minds  that  she 

Has  bairnies  o'  her  ain ! 
Oh  happy  days !  oh  blissfu'  times ! 

Ere  mither  pass'd  awa'; — 
They  say  I  was  a  weel-faur'd  wean, 

An'  keepit  bien  an'  braw; 
The  only  cloud  that  dim'd  oor  sky 

Was  when  the  pay-nicht  cam', 
When  mither  saw,  wi'  bodin'  fear 

His  likin'  for  the  dram. 

Oh  mither !  but  I'm  glad  to  think 

Ye  are'na  here  to  share 
Wi'  me  this  weary,  weary  life 

0'  sorrow,  want,  an'  care! 
My  waefu'  thochts  ye  dinna  ken, 

My  tears  ye  dinna  see, 
Or  in  my  dreams  ye  wadna  come 

An'  smile  sae  sweet  on  me! 
Sweet  dreams  an'  visions  o'  the  nicht! 

Ye've  a'  the  bliss  I  hae, 
For  I  see  the  angels  in  my  sleep 

An'  hear  the  harpers  play; 

An'  mitlier  sings  a  sweet,  sweet  sang, 
An'  the  words  are  wondrous  fine, 

For  they  bid  me  put  my  trust  in  Him 
Wha  blest  wee  bairns  langsyne. 

Nae  won'er  at  that  blessed  name 

My  heart  within  me  warms, 
To  think  he  should  love  bairns  like  me, 

An'  clasp  them  in  his  arms ! 
The  griefs  that  weigh  upon  my  heart 

To  him  I'll  freely  tell, 
An'  when  he  hears,  he'll  mind  that  he 

Was  ance  a  bairn  himsel' ! 
For  ane  amang  thy  human  flock — 

For  ane  gane  far  astray — 
My  faither,  lang  the  slave  o'  Drink 

For  him,  dear  Lord,  I  pray ! 
0  shed  the  licht  o'  thy  rich  love 

Upon  his  precious  soul ; 
An'  save  him  frae  the  demon  Drink, 

For  thou  can'st  mak'  him  whole. 


II. 
TIBBIE    AND    MADGE. 

MADGE. 

WHAT  ails  thee,  Tibbie,  cousin  mine? 

Ye  look  sae  pale  an'  wae; 
Guid  bairns  should  aye  be  blythe  at  heart, 

I've  heard  my  mither  say ; 

Wi'  lauchin'  an'  wi'  daffin'  we 

Should  baud  the  hoose  in  glee, 
While  in  an'  oot  we  jink  aboot, 

Like  maukens  on  the  lea. 

Dae  ye  ken  the  Spring  has  come,  my  lass  ? 

The  hedges  budded  green, 
Ance  mair  the  gowans  on  the  lea 

Look  up  wi'  lauchin'  een; 
An'  the  daft  wee  lambs  are  loupln'  thrang 

Through  a'  the  sunny  day; 
An'  the  burnie  singin'  to  itsel' 

Beneath  the  breckan  brae. 

TIBBIE. 

Oh  Madie,  dearest!  dinna  speak 

To  me  aboot  sic  things, 
E'en  Simmer  wi'  its  scented  breath 

To  me  nae  pleasure  brings ; 
To  me,  a'  seasons  are  alike, 

'Tis  Winter  a'  the  year, 
The  sun  o'  joy  that  shines  to  bless 

Sheds  nae  warm  sunlicht  here ! 

[Laying  her  hand  on  her  hearth 

Sae  lonely  is  the  life  I  lead, 

Sae  cheerless  noo  oor  hame; 
Gin  folk  but  look  me  in  the  face 

I  hing  my  heid  wi'  shame ; 
An'  a'  nicht  lang  this  waefu'  thocht 

Ne'er  lets  me  sleep  a  wink, — 

That  faither's  gaun  frae  bad  to  waur 
Wi'  the  accursed  drink ! 

MADGE. 

Oil  Tibbie,  but  I'm  wae  for  tliee, 

My  very  heart  is  sair ! 
An'  is  there  nocht  that  I  could  dae 

To  mak'  thee  blythe  ance  mair? 
Come  hame  to  us,  my  mither  says, 

In  comfort  we'll  thee  keep, 
While  in  the  hurley  bed  wi'  me 

Sae  cosily  ye'll  sleep. 

An'  lea'  thy  cruel  faither, 

Wha  o'  thee  tak's  little  heed, — 
The  a'mry  toom !  the  coals  a'  dime ! 

I  won'er  ye're  no  deid ! 
Ye  winna  come?  ye'd  rather  dee; 

Ah,  Tibbie  lass,  ye  hae 
A  wee  proud  speerit  o'  yer  ain, — 

A  spice  o'  temper  tae. 

TIBBIE. 

What!  lea'  my  faither  to  himsel', 
When  maist  he  needs  my  care; 

Then  wha  wad  sit  for  him  at  e'eii 
An'  help  him  up  the  stair  ? 

My  faither  cruel-hearted !  Madge  ? 

,    Oh  little  dae  ye  ken 

That  faither's  heart!  that  faither's  love!- 
A.mang  the  sons  o'  men, 

Tliere  could'na  be  a  kinder  heart. 

D'ye  ken,  he  whiles  tak's  me, 
An'  faulds  me  to  his  sabbin'  breast 

While  big  tears  blin'  his  ee  ? 
But  ah!  that  vile  enslavin'  drink, 

It  hands  him  like  a  spell, 
An'  when  he  thinks  he's  maist  secure 

He  maist  forgets  himsel'. 

MADGE. 

Oh  Tibbie !  I  had  maist  forgot 

The  news  I  cam'  to  tell, 
I've  been  up  at  the  Templar's  Lodge 

An'  noo  I'm  ane  mysel', 
My  name  stan's  yonder  in  their  books, 

They  ca'  me  Sister  Madge  ! 
An'  like  the  rest,  they  had  me  dress'd 

In  Templar's  snawy  badge. 

An'  oh,  the  guid  that's  bein'  dune; 

Losh,  Tibbie !  dae  ye  ken, 
Puir  daidlin'  bodies  by  the  score 

They're  makin'  sober  men  ? 
An'  wha  kens  what  they  micht  no  dae 

To  save  thy  faither  dear, 
But  first  ye'll  come  an'  join  yersel', 

'Twas  that  that  brocht  me  hero. 

TIBBIE. 

Oh  Madie !  if  thy  tale  be  true 
I  winna  yet  despair 

0'  winnin'  faitber  frae  the  drink, 

An'  to  himsel'  ance  mair ! 
Oh,  that  to  us  were  but  restor'd 

The  happy  days  we  spent, 
Wi'  mither  in  that  humble  hame 

Sae  fu'  o'  sweet  content. 

Aye,  Madge,  I'll  gang  wi'  thee  an'  join,- 
Wear  ony  kin'  o'  bib ; 

This  nicht  yell  see  me  at  the  lodge 
As  sure's  my  name  is  Tib ; 

Sae  ye'll  be  owre  at  aucht  o'clock- 
Be  sure  noo,  Madge,  an'  ca', 

For  I'll  be  there,  be't  wat  or  fair, 
The  foremost  o'  them  a' ! 


III. 
TIBBIE  AND  HEE  FAITHEE; 

OK, 

BE  SURE  AN'  DOUK  YOUR  BANNOCK  IN  YOUR  AIN 
KAIL  PAT. 

TIBBIE. 

YE'RE  early  hame  the  nicht,  faither! 

I  hope  there's  naething  wrang, 
For  ance  ye're  hame  at  sax  o'clock, — 

An'  sober  tae !  my  sang ! 
The  pay-nicht,  tae,  the  very  nicht 

Ye  maist  forget  yersel', 

An'  me  nae  less,  yer  ain  wee  Tib  — 

Here  sittin'  by  mysel' ! 
Oh,  faither!  wad  ye  but  gie  owre 

That  hatefu'  barley-bree — 
Forsake  for  aye  the  public-hoose 

An'  bide  at  hame  wi'  nie, 
The  licht  o'  happiness  wad  shine 

Ance  mair  upon  our  hearth, 
An'  mak'  our  hame,  sae  comfortless, 

A  paradise  on  earth. 


Aye,  Tib,  gude  kens,  ye  speak  the  truth, 

For  weeks  on  weeks  I've  been 
A  black  disgrace,  an'  thy  warst  foe, 

Instead  o'  thy  best  frien' ; 
An'  things  I've  said  an'  dune,  my  lass, 

Wad  cost  thee  many  a  tear, — 
Unhallow'd  aiths  an'  wicked  words 

That  bairns  should  never  hear! 
What's  dune  we  canna  mend,  my  lass, 

But  here  am  I  this  nicht 
Resolv'd,  wi'  help  o'  heav'n,  ance  mair, 

To  try  an'  dae  what's  richt. 
Thank  God !  my  folly  I've  seen  through  - 

The  secret  a'  fan'  oot, 
But  sit  thee  doon,  an'  hear  my  lass, 

Hoo  a'  this  cam'  aboot. 

'Twas  jist  the  day,  at  dinner  time, 
I  doun  to  Luckie  Broon's, 

Tae  pay  the  lawin  I  was  awn ; 

It  cam'  to  three  half-croons. 
While  stan'in'  at  her  kitchen  fire 

In  Kirsty  comes  full  sail, 
An'  wi'  the  spurtle  stirs  aboot 

Her  fat  an'  savoury  kail. 
Thinks  I,  nae  won'er  than  ye're  fat — 

Although  I  ne'er  lets  on, 
But  crack'd  awa',  while  frae  my  pouch 

I  ate  my  dinner  scone; 
Sae,  withoot  thinkin'  ony  ill, 

As  we  were  on  the  chat, 
I  gied  my  piece  a  hearty  dook 

In  Kirsty's  muckle  pat: 

When  in  an  instant  up  she  flew 

Like  ony  tap  o'  tow; 
Her  een  like  lowin'  can'les  blcez'd 

On  me  wi'  angry  glow. 
Ye  drucken  ne'er-do-weel!  quo  she, — 

Ye  guid-for-naething  sot ! 
D'ye  see,  ye've  spoilt  my  dinner  kail  I 

Yer  dirty  scone  deil  rot ! 
It's  weel  for  ye,  oor  Eobin's  oot; 

My  faith!  an'  he  were  in, 
He'd  thraw  aboot  yer  ugly  snout 

An'  reesle  wecl  yer  skin! 
Yer  touzie  beard  a'  dreepin'  wi' 

My  bonnie  gowden  fat, 
Gae  hame  an'  douk  yer  bannock 

In  yer  ain  kail  pat ! 

TIBBIE. 
A  bonnie  stock  o'  impudence 

Her  ledysliip  maun  hae, 
An'  but  for  thee  her  kail  wad  be 

Like  muslin  in  the  broo ; 
Nae  won'er  she  sails  in  an'  oot 

In  silken  dresses  fine — 
Wears  fancy  bonnets  on  her  heid 

An'  parasols  divine ! 
Her  sonsy  sides  weel  theek'd  wi'  beef, 

Her  face  as  red's  the  mune, 
Her  fingers  fat  stuck  owre  wi'  rings, 

An'  buckles  in  her  shoon. 
A  drucken  ne'er-do-weel,  said  she? 

Weel,  if  it  comes  to  that, 
It's  you  an'  ithers  like  ye 

Keep  up  her  kail  pat! 

FAITHEE. 

The  very  thing  I  said,  my  lass, 

An'  pay't  what  I  was  awin', 
An'  noo  that  I'm  come  hame  to  thee, 

Here  Tib,  haud  oot  thy  han'. 
What's  left  ye'se  get  it,  ilka  groat, — 

Five  shillings  mak's  a  croon, 
An'  there's  a  new  half-sovereign' — 

That's  fifteen  shillings  doon', 
A  saxpence  an'  a  fourpenny  bit — 

TIBBIE. 
A  threepenny,  if  ye  please ! — 


-0  \\  IP     I  ir.r.n:';;    <;  \i;i.  \;\i». 

i' \rr  i  IP;  K. 

Tlml';:  :::i.\|rrn  ;V   hut  I.  |>|>ni<v,  Til), 

Wi1  they  twa  broon  bawbees;— 
An1  mony  thanks  to  Kirsty  Broon, 

Her  loss  to  me  is  gain, 
She's  brooht  me  to  mysel',  an*  gi'en 

A  1'ail.hor  1,0  my  woan; 

Henceforth  111  keep  my  ain  flro-on1, 

Wi1  Tibbie  an1  her  cat, 
An1  learn  to  dook  my  bannock  in 

My  uin  kail  pal.! 

TIIUUK. 

I 'Hi,  r.iiilK  r  dear!  in  a'  the  hoose 

Thorn's  noithor  pal.  nor  pan, 

Nor  delf,  except  a  broken  bowl, 

Forbye  a  jelly  can; 
The  auld  black  tea-pat  wants  the  spout, 

An1  there's  the  han'less  pail, 

Sao,  Cor  my  life!    1  dimia  sen 

Hoo  we're  to  mak'  the  kaill 

FAITHER, 

I'ut  \vo  luu»  i\ol  lh(>  sill(>r,  I.MSS! 

Ha,  Tibbie!  that's  the  thing 
Male's  peasant  equal  wi'  the  prince— 
The  beggar  wi'  the  king. 

\\VII  want  for  iia(»Miin^f  Tilil»i.     I.      , 

As  lang  as  we  hae  that, 

An'  (ii:;(,  ninoii";  (lie  Miin-s  \vc> 
NVo'll  buy  a  now  kail  psit. 

An'  that  reminds  me,  Tibbie,  dear! 

Hoo  sair  I've  been  to  blame 
In  leavin'  thee,  puir  helpless  thing! 

In  sic  a  cheerless  hame; 
Nae  ane  to  speak  a  kindly  word, 

Whiles  naething  left  to  eat, 
An'  scarce  a  rag  upon  thy  back, 

Or  shoon  upon  thy  feet ! 

TIBBIE. 

Ay,  faither,  'twas  a  weary  time, 

My  grief  nae  tongue  can  tell, 
An'  aften  hae  I  pray'd  the  Lord 

To  tak'  me  to  hiuisel' ! 
An'  aften  on  this  lonely  hearth 

I've  ask'd  on  bended  knee 
That  God  wad  touch  my  faither's  heart 

An'  sen'  him  harne  to  me ! 
An'  God  has  heard  my  heartfelt  prayer, 

To  me  restor'd  again 
My  faither's  love — oh  sweet  reward 

For  a'  my  grief  an'  pain ! 
Then  let  me  clasp  thee  to  my  heart 

An'  tell  thee  a'  my  bliss, 
An'  for  a  token  o'  the  same 

Accept  a  lovin'  kiss ! 

IV. 
WEE  TIBBIE  AND  HEE  BIB. 

A  DIALOGUE. 

[The  scene  represents  the  father  sitting  leaning  on  his  staff,  and 
his  little  daughter  standing  dressed  in  her  regalia.] 

FAITHEE. 

WEEL,  Tibbie,  lass,  whaur  hae  ye  been? 

Ye're  buskit  up  fu'  braw! 
Sae  blythe  ye  look,  yer  buffy  cheeks 

Like  simmer  roses  blaw. 
I  kent  yer  fit  upon  the  stair — 

Yer  han'  upon  the  sneck, — 
But  whatna  daft-like  faldaral 

Is  that  aboot  yer  neck  ? 

TIBBIE. 

A  daft-like  faldaral,  faither ! 

It's  naething  o'  the  kin' ; 
I  wadna  gie  that  snawy  gear 

For  silken  robe  sae  fine. 
D'ye  ken  I've  join'd  the  Templar  ranks 

Alang  wiK  cousin  Madge ; 
They've  listit,  testit  me  for  life, 

An'  that's  oor  bonnie  badge! 

FAITHER. 

A  badge,  my  bairn!  ou  aye,  I  see — 
That's  what  they  ca'  the  "  bib"? 

But  dinna  hing  thy  head,  my  lass; 

Na,  na,  my  darlin'  Tib ! 
Although  I  like  a  drap  myseP, 

To  keep  my  heart  abune, 
I  dinna  want  my  ain  dear  bairn 

To  dae  as  I  hae  dune. 

No,  Tibbie,  since  I'm  growin'  auld 

An'  creepin'  to  the  grave, 
I  maun  confess  that  to  the  drink 

Owre  lang  I've  been  a  slave. 
It's  caused  me  rnuckle,  muckle  woe, 

An'  aften  dang  me  gyte; 
An'  what  ye've  suffered  tae,  my  lass, 

Is  a'  yer  faither's  wyte ! 

TIBBIE. 

Whist,  faither  dear!  nae  mair  o'  that, 

Let  bye-gane  deeds  alane; 
Ye 're  still  a  faither  dear  to  me — 

To  me,  yer  darlin'  wean. 

[Takes  off  her  regalia  and  hides  it  behind  her  tack. 
An'  if  ye  dinna  like  the  badge, 

I'll  pit  it  oot  o'  sicht ; 
But  I  maun  keep  my  vow,  faither — 

The  vow  I  made  this  nicht. 

An'  I  maun  keep  my  Templar  hadge 

Aye  spotless,  white,  an'  pure, 
For  thy  ain  sake,  for  my  ain  sake, 

While  life  an'  strength  endure. 

'Twas  gi'en  me  by  the  president — 
He  put  it  roun'  my  neck, 

An'  bade  me  in  God's  name  preserve 
My  soul  frae  spot  or  spec. 


0  Tib  !  an'  I  were  young  again  — 

A  pure  young  thing  like  thee, 
I'd  face  the  foe  mysel'  an'  fecht 

For  freedom  an'  the  free. 
Sae  wear  thy  Templar's  bib,  my  lass 

Thy  bonnie  badge  I  mean; 
For  weel  I  ken  through  life  ye'll  try 

To  keep  it  pure  an'  clean. 


Thanks,  faither!  thanks!  ye've  made  me  glad 

Far  mair  than  I  can  tell  — 
I'll  wear't  wi'  pride;  —  but,  faither, 

Let  me  see't  upon  thysel'  ! 
Here,  let  me  pit  it  owre  thy  neck  — 

[Clothes  him  with  her  regalia.~\ 

My  sang,  but  ye  look  braw! 
Haud  up  yer  head!  —  a  blyther  sicht 

I'm  sure  I  never  saw. 

FAITHEK. 

Tibbie,  my  lass  !  an'  I  but  thocht 

The  blessed  Lord  abune 
Wad  lend  his  aid  to  crush  the  foo, 

This  nicht  I  wad  begin! 

Wi'  thee  my  angel  guardian 

To  lead  me  bravely  on, 
An'  God  to  help  an'  hand  me  up, 

The  battle  micht  be  won ! 

TIBBIE. 

Be  won !  dear  faither — what  for  no'  ? 

God  hears  us  when  we  cry ! 
JTis  He  pits  sic  thochts  in  oor  hearts, 

'Tis  He  that  bids  us  try; 
Tis  He  the  blessed  angels  sen's 

To  set  the  prisoners  free ; 
Then,  faither,  be  thysel'  ance  mair, 

An'  God  will  succour  thee ! 


Amen !  my  lassie,  may  His  love 

Still  twine  aroun'  us  twa ! 
Still  kindly  lead  us  by  the  han', 

An'  tent  us  should  we  fa' ! 
The  best  o'  us  are  feckless  bairns, 

An'  need  a  Faither's  care, 
The  bravest  need  that  Faither's  help 

Temptations  strong  to  bear! 

[Takes  off  the  regalia  and  puts  it  on  Tibbie.] 
Sae,  Tibbie,  lass,  tak'  back  thy  badge, 

It  fits  thee  to  a  tee ; 
Nor  could  it  grace  a  better,  fairer, 

Sweeter  lass  than  thee ! 
An'  tell  the  Templar  folks  to  hae 

A  badge  for  me  prepared, 

For  I'll  be  up  on  Monday  nicht 
To  join,  if  I  be  spared. 

TIBBIE. 

0  farther,  but  ye've  made  me  glad — 

Wi'  joy  I  maist  could  greet; 
To  see  ye  wear  the  bib  yersel' 

Will  surely  be  a  treat ! 
The  Templar  folks  will  a'  be  glad 

An1  proud  to  see  ye  there ; 
An'  since  ye've  promised,  here's  a  kis 

To  mak'  the  bargain  sure. 


V. 
TIBBIE'S    WELCOME. 

TIBBIE. 

OH,  faither !  are  ye  hame  at  last  ? 

Come  ben  an'  tell  me  a' 
Aboot  the  lodge ;  lay  by  yer  staff — 

Daud  frae  yer  feet  the  snaw. 
I  ne'er  saw  you  look  half  sae  weel — 

Ye're  younger,  I  declare ! 
But,  losh !  yer  han's  are  freezin'  cauld- 

Let  me  draw  in  yer  chair. 

Ye  see  I've  on  a  rousin'  fire ; 
Tak'  aff  yer  cauld,  wat  shoon, 

An'  warm  yer  taes;  I'll  ripe  the  ribs 

Afore  that  ye  begin. 
But  say,  are  ye  a  Templar  noo  ? — 
[Here  the  father  lays  open  his  coat, displaying  tlie  regalia.] 

0  ho !  ye've  on  the  bib ! 
The  thing  ye  ca'd  a  faldaral, 

An'  vext  yer  ain  wee  Tib. 

FAITHEK. 

Tibbie,  my  lass,  I've  dime  the  job  I 

To  drink  I've  bade  fareweel ; 
Noo,  a'  my  penny  siller,  Tib, 

Maun  gang  for  milk  an'  meal, 
An'  mony  needfu'  things  besides — 

New  claes  to  busk  us  braw; 
We'll  cock  oor  beavers,  Tibbie,  yet, 

The  vogiest  o'  them  a' ! 

0,  Tibbie,  but  the  Templar  folks 

Hae  made  me  blythe  this  nicht — 
The  glow  o'  joy  that  warms  my  heart 

Tells  me  they're  in  the  richt ; 
Their  solemn  words,  the  heartfelt  prayer, 

Kind  faces  gather'd  roun'; 
In  spite  o'  a'  that  I  could  dae, 

The  tears  cam'  happin'  doon! 

TIBBIE. 

Ye'd  aye  a  feelin'  heart,  faither, 
Yet  aye  yer  ain  warst  frien', 


28  WEE  TIBBIE'S  GARLAND. 

But  oh  I'm  glad  that  noo  yell  coine 
Straught  hame  to  me  at  e'en. 

An'  when  the  pay  comes  roun',  faither, 
Ye'll  gie  me  a'  ye  hae, 

An'  I'll  lay't  oot  wi'  a'  my  skill, 
As  mither  used  to  dae. 

There's  first  oor  meat,  an'  then  oor  claes, 

The  rest  for  stane  an'  lime — 
The  rent,  I  mean — an'  then,  ye  ken, 

I'll  hae  yer  "  over- time." 
We  want  a  nock  to  tell  the  hours, 

A  carpet  for  the  flair; 
But  first  o'  a'  to  you  I'll  buy 

An  auld  man's  easy-chair. 

FAITHER. 

An'  auld  man's  easy-chair,  Tibbie ! 

I  thocht  I  heard  ye  say 
That  I  was  growin'  young  again  ? 

What  though  my  locks  be  grey, 
I'm  still  a  laddie  at  the  heart — 

This  nicht  my  youthfu'  days 
Come  back  to  mind — the  burnie's  sang, 

The  birds,  the  flowery  braes. 

When  simmer  comes  ance  mair,  my  lass, 
An'  bonnie  flowerets  wave, 

Ye'll  see  me  yonder  at  Dumbreck, 
Oot  daffin'  wi'  the  lave. 

I  won'er  if  I'll  ken  mysel', 

Sae  chang'd  will  be  my  life  ? 
Na,  wha  kens,  but  some  day  I  micht 

Bring  hame  a  braw  young  wife ! 

TIBBIE. 

Sic  daft-like  things  ye  say,  faither, 

Ye're  growin'  craz'd,  I  fear. 
Na,  na!  we  want  nae  women  folks, 

Nae  cankert  stepies  here; 
I'll  keep  the  hoose  mysel' — a  wife ! 

To  rage  an'  flyte  on  me — 
To  waste  yer  gear,  an'  break  yer  heart — 

A  bonnie  hame  'twad  be ! 

Whaur  will  ye  get  a  wife  like  me, 

Sae  thrifty  an'  sae  gair — 
To  hain  yer  siller,  snod  the  hoose, 

To  wash,  an'  scrub  the  flair — 
To  brush  yer  shoon  an'  bake  yer  bread, 

An'  a'  things  safely  keep — 
An'  pray  for  ye,  on  bended  knee, 

Afore  I  fa'  asleep  ? 

FAITHEE. 

Tibbie,  my  lass !  'twas  a'  in  fun ; 

Ye  hae  nae  cause  to  fear; 
In  life,  or  death,  can  I  forget 

Thy  sainted  mither  dear? 
That  patient  angel  isna  deid — 

I  see  her  in  thy  face — 

In  ilka  movement,  lock,  an'  smile, 
Her  semblance  I  can  trace. 

Aye,  Tibbie!  thou  shalt  keep  my  hoose, 

Be  mistress  o't  thysel' ; 
See  there's  the  key,  an'  here's  my  purse, 

What's  in't  I  canna  tell. 
I'll  toil  for  thee,  thou'lt  care  for  me, 

An'  rin  wi'  eager  feet, 
To  welcome  me  when  I  come  hame 

Wi'  smiles  an'  kisses  sweet. 

TIBBIE. 

Thanks,  faither,  spoken  like  thysel' ! 

My  heart  is  licht  ance  mair ; 
God  bless  an'  keep  thee  frae  a'  ill — 

Frae  drink's  deceitfu'  snare; 
A  blyther  day  I  couldna  hae 

Through  a'  my  life  than  this, 
Ye  hae  baith  promis'd  an'  perform'd, 

Sae  weel  deserve  a  kiss. 


VI. 
TIBBIE  AND  THE  MINISTER. 


MINISTER. 


WELL,  Tibbie,  how  do  you  do  ?  I  am  so  glad 
To  see  thee  look  so  well,  so  nicely  clad! 
And  how  are  all  at  home  ?     Thy  father  well  ? 


WEE  TIBBIE'S  GARLAND.  31 

TIBBIE. 
A'  weel,  I  thank  ye !  hoo  are  ye  yersel'  ? 

MINISTER. 

Eiglit  well,  my  lassie!  I'm  just  on  my  way 
To  visit  a  poor  father,  gone  astray ! 
And  by  the  way,  your  father  ?  ah,  that  drop  I 
Poor  man !  a  wreck,  I'm  told,  and  past  all  hope ! 

TIBBIE. 

My  faither  past  a'  hope,  sir!  what  dae  ye  mean? 
That  shows  hoo  great  a  stranger  ye  hae  been. 
A  wreck,  said  ye?  he's  naething  o'  the  kin', 
But  daein'  weel,  an'  happy  in  his  min' ; 
Wi'  me  he  noo  spen's  a'  his  leisure  hours 
At  hame,  or  in  the  wuds  amang  the  flowers ; 
Thanks  to  the  men  wha  drew  him  frae  drink's  flood, 
He's  noo  teetotal  an'  a  Templar  guid ! 

MINISTER. 

I  beg  your  pardon,  dear,  perhaps  in  this — 
Your  father's  case,  I've  been  somewhat  remiss, 
The  fact  is,  I've  such  racing  up  and  down — 
My  flock  are  scatter 'd  over  half  the  town. 
He's  join'd  the  Templars?  well,  that's  so  far  good; 
But  bibs  and  banners,  child,  are  not  the  food 
Men's  souls  require ;  the  gospel,  that  alone 
Is  the  soul's  manna,  all  else  is  but  stone ! 

TIBBIE. 

An'  what's  the  gospel,  sir?  but  God's  guid  will, 
The  blessed  tidings  that  He  lo'es  us  still! 

Sae  fain  to  win  oor  hearts,  at  ony  cost, 

He  sent  his  Son  to  seek  an'  save  the  lost. 

An'  we  nae  less  oor  lives  should  freely  spen' 

To  raise  the  fa'n  amang  oor  fellow  men. 

Sic  is  the  gospel  oor  guid  Templars  teach, 

An'  mair  nor  that,  they  practise  what  they  preach ! 

MINISTER. 

Why  comes  he  not  to  church  then,  Tibbie,  dear? — 
I  mean,  your  father,  whom  for  many  a  year, 
I've  striven  to  reform  and  lead  to  heaven, 
Yv7hile  many  a  sound  advice  to  him  I've  given. 

TIBBIE. 

Weel,  sir,  I  dinna  ken  aboot  yer  ways, 
But  I'll  jist  tell  ye  what  my  faither  says; 
He  says  that  ministers  are  only  men, 
Like  ithers,  maist  their  thocht  is  hoo  to  fen; 
'Gainst  mammon's  godless  greed  they  preach  'tis  true, 
While  tae  the  gowden  calf  thernsel's  they  boo ; 
That  drink's  a  fearfu'  curse,  nae  doot  they  tell, 
Yet  tak'  their  toddy  ilka  nicht  themser. 

MINISTER. 

And  what  more  does  he  say?  go  on,  my  dear! 
I'll  hear  thee  out  with  patience,  never  fear; 
Although,  no  doubt,  thy  words  are  rather  plain, 
From  them,  who  knows,  some  wisdom  I  may  gain. 

TIBBIE. 

Weel,  sir,  he  says,  yon  parable  was  gran1, 
Oor  Saviour  spak'  langsyne,  aboot  the  man, 

Wha  wounded  lay  half  deid  upon  the  road, 
When  by  there  cam'  a  stately  man  o'  God, 
Wha  though  he  saw  a  brither  wounded  lie 
Instead  o'  helpin'  him,  gaed  stavin'  by; 
An'  syne  cam'  by  a  Levite,  fu'  o'  pride 
Wha  lampit  by  upon  the  ither  side. 

The  next  cam'  yont  was  jist  a  common  man, 
Wha  took  his  helpless  brither  by  the-han', 
Syne  lifted  him  upon  his  cuddie's  back, 
Bound  up  his  sairs,  an'  led  him  in  a  crack 
Alang  the  road  till  ance  they  reach'd  an  inn, — 
Yet  even  then,  awa'  he  didna  rin, 
Lea'in'  the  puir  man  like  a  knotless  thread, 
But  gied  his  a'  to  ser'  him  in  his  need. 

Noo,  sir,  that's  jist  what  oor  guid  Templars  dae 
For  them  wha  wounded  lie  on  Life's  highway ; 
To  help,  an'  haud  them  up  their  best  they  try 
While  ministers  an'  sic  like  pass  them  by. 
Nae  doot,  there  are  exceptions,  ane  by  ane, 
The  men  o'  worth  to  us  are  comin'  in, — 
But  sir,  I  hope  ye're  no'  ill-pleased  wi'  me 
For  tellin'  ye  what  ithers  say  o'  ye  ? 

MINISTER. 

Ill  pleas'd,  my  child?  ah  no,  thy  tale's  too  true! 
Thy  faithful  words  have  pierc'd  my  conscience  through, 
Too  long  like  cowards  we  have  lagged  behind 
In  freedom's  conflict,  fought  for  human  kind! 
We  men  of  God,  should  be  the  first  to  trample 
Down  human  wrong  by  setting  the  example ! 

Thy  hand,  my  child !  and  tell  thy  father  dear, 
Of  me  a  good  report  he  soon  shall  hear, 
His  words  through  thee,  I  trust  shall  put  me  right ; 
God  bless  thee,  Tibbie  dear !  good  night ! 

TIBBIE. 

Good  night ! 


VII. 
TIBBIE  AND  HEK  UNCLE. 

UNCLE. 

HEBE,  Tib,  I  want  to  speak  to  thee,— 

Draw  in  the  cutty  stool — 
I  hear  ye've  join'd  the  Templar  folks, 

Jist  like  some  ither  fuil ! 
I  used  to  think  my  ain  wee  niece 

A  sensible  bit  lass, 
But  och,  it  seems  I'm  far  mista'en — 

Yer  jist  a  silly  ass ! 

Is  that  the  dishclout  roun'  yer  neck  ? 

[Tibbie  starts  to  her  feet.} 

Dinna  be  angry  Tib ! 
A  what  ?  regalia,  is't  ye  ca't  ? 

A  Templar's  slav'ry  bib ! 
It's  neither  dress  nor  ornament, 

It's  sic  a  daft-like  shape, 
My  patience !  I  wad  jist  as  soon 

Pit  on  a  gallows-rape ! 

TIBBIE. 

Weel,  uncle  dear,  it's  possible, 

Ye  micht  pit  on  some  day 
The  hangman's  bib,  ye're  no'  the  first 

The  drink  has  sent  that  way. 
But  guid  forbid  that  frien'  o'  mine 

Should  get  sae  in  his  power, — 
But  keep  yer  han's  aff,  if  ye  like, 

Nor  stain  that  symbol  pure ! 

The  sacred  sign  o'  innocence, 

Sobriety  an'  truth, 
That  lend  a  glory  to  auld  age — 

A  charm  to  smilin'  youth. 
That  gowden  badge  upon  thy  breist, 

Compar'd  wi'  mine,  is  trash, 
A  shinin'  toy  to  tell  the  warl', 

Ye  hae  a  pickle  cash ! 

UNCLE. 

Heth,  ye've  a  raucle  tongue,  my  laos ! 

Behint  thae  twa  sweet  lips ; 
But  what  aboot  yer  secret  ploys, 

Yer  pass-words,  signs,  an'  grips? 
Ye  sit  wi'  double-lockit  doors 

Frae  aucht  o'clock  till  ten, 
An'  what  ye  dae,  an'  what  ye  say, 

Yer  ain  sel's  only  ken. 

Nor  only  men,  but  women  folks, 
Gang  sailin'  in  in  pairs, — 

Far  better  they  wad  bide  at  hame 
An'  nrind  their  hoose  affairs ! 

There,  lads  an'  lasses,  by  the  score 
Meet  'neath  the  cloud  o'  nicht, 

An'  I'm  no  sure  if  what  they  dae 
Wad  stan1  the  mornin's  licht! 

TIBBIE. 

Ill-daers  are  ill-dreaders,  aye ; 

I'll  say't  though  ye' re  a  frien' — 
Auld  bachelors  like  you,  bide  aye 

The  latest  oot  at  e'en. 
Oor  Templar  lassies  yet  will  prove 

The  pattern  o'  wives, 
An1  if  ye  want  to  see  the  proof, 

Behold  it  in  oor  lives ! 

As  for  oor  pass-words,  signs,  an'  grips, 

They're  things  we  canna  want, 
As  lang  as  honest,  upricht  men 

Are  in  the  warl'  sae  scant. 
We  want  nae  wolves  within  oor  fauld 

Oor  solemn  rites  to  view, 
Sae  double  lock  an'  bar  oor  doors 

To  keep  oot  rogues  like  you ! 

UNCLE. 

Jist  save  yersel's  the  trouble,  Tib, 

Ye'll  never  see  me  there, 
Yer  solemn  rites  an'  life-lang  vows 

For  them  wha  need  them,  spare ; 

Auld  Scotlan'  ne'er  will  let  ye  spaen 

Her  sons  frae  barley-bree, 
Thank  guidness !  I  can  tak'  the  drink, 

Or  let  the  drink  a  be. 

Yet  that  I  e'er  gaed  stoitin'  hame 

Nae  human  tongue  can  tell, 
No,  Tibbie !  for  I've  aye  the  sense 

To  templarise  mysel'. 
They're  fuils  wha  drink  till  they  get  fou, 

As  great  fuils  wha  abstain, 
The  wisest  man  is  he  that  can 

Baith  tak'  an'  let  alane. 

TIBBIE. 
The  fuil's  aye  wise  in  his  ain  een, 

Blawn  up  wi'  sheer  concait, — 
But  uncle !  dae  ye  min'  the  nicht 

Ye  cam'  hame  rather  late  ? 
Nae  doot  ye  war  'mang  sober  folk, 

An'  cam'  hame  like  a  judge — 
A  pattern  o'  sobriety ; 

Though  no'  frae  Templar  lodge. 

Weel,  here's  a  sample  o'  the  sicht 

Next  morn  that  met  my  een, 
When  I  gaed  ben  intae  yer  room 

To  snod  an'  mak'  it  clean. 
There,  on  the  table  stood  yer  boots, 

Yer  hat  upon  the  flair ; 
Yer  umbrella  in  the  bed 

A'  happit  up  wi'  care. 

Yer  socks  were  in  yer  trousers'  pouch, 

Yer  watch  upon  the  tray, 
While  shillin's,  saxpences,  an'  croons 

A  owre  the  carpet  lay. 
Yer  pipe  lay  broken  a'  to  bits 

The  clean  hearth- stane  upon; 
While  on  the  rug  the  can'le  lay 

A'  trampit  braid's  a  scone. 

An'  when  I  han't  ye  owre  a  drink 

To  weet  yer  lips  sae  dry, 
To  my  surprise,  ye  still  had  on 

Yer  collar  an'  yer  tie ! 
An'  when  I  socht  yer  big- coat  pouch 

For  something  ye  had  brung, 
I  fand  instead, — aye,  ye  may  glowr! — • 

A  fashionable  chignon. 

UNCLE. 

Weel,  Tibbie,  ye're  an  awfu'  wean, 

E'en  Men's  ye  dinna  spare, 
An'  after  a'  that's  dune  an'  said, 

The  wisest  need  tak'  care ! 
The  chiel  maun  be  nae  dult,  my  lass, 

That  pouks  a  craw  wi'  thee ; 
Or  dreid  the  lash  o'  that  wee  tongue 

That's  fa'n  sae  foul  on  me. 

Ye've  stood  yer  grun'  like  ony  rock, 

Thy  badge  is  stainless  still, 
'Gainst  facts,  thae  "  chiels  that  winna  ding" 

A'  arguments  are  nil. 

Sae,  Tibbie  lass,  I  maun  confess 
Yours  is  the  better  plan, 

The  man  that  never  tastes  ava 
Is  still  the  wisest  man. 


VIII. 
GEANTATHEE  IN  THE  PUIE'S-HOOSE. 

KATIE. 

[  With  a  small  basket  on  her  arm.] 
WEEL,  gran'father,  hoo  are  ye  ?     An' 

Ye're  sittin'  a'  yer  lane ! 
Wi'  naebody  to  speak  to  ye — 

No  e'en  a  toddlin'  wean ! 
Is  this  what's  ca'd  a  puir's-hoose  ?     Then 

A  sad  hoose  it  maun  be 
To  puir  auld  folk — at  least,  I  ken 

It  wad  be  sae  tae  me. 
A  rnuckle  dungeon  o'  a  place, 

Wi'  wa's  sae  blank  an'  bare ; 
Nae  kettle  singin'  on  the  hob, 

Nor  e'en  a  stool  or  chair. 
Nae  pats  nor  pans,  nae  bowls  nor  spoons; 

Nae  clear  things  on  the  wa', 
Nor  bellows  tae  blaw  up  the  fire — 

It's  no  a  hoose  ava ! 

GRAN'FATHER. 

I'm  gled  to  see  ye,  Katie,  lass; 

Here  sit  ye  doon  by  me. 
An'  boo  are  a*  tbe  folks  at  bame  ? 

Wee  Tammy,  boo  is  be  ? 
An'  tell  me,  is  your  mitber  weel  ? — 

My  ain  kin'  Bessy,  dear! 
'Twas  kin'  o'  ber  to  let  ye  come — 

Sbe's  far  owre  kin',  I  fear. 
But,  weel  I  wat,  tbe  puir's-boose  is 

Nae  better  tban  it's  ca'd; 
An'  yet,  Quid  kens,  it  micbt  be  waur — 

Ane  canna  say  it's  bad. 
We  get  oor  kail,  oor  duds  o'  claes, 

Oor  parritcb,  an'  oor  breid; 
An'  a  bole  aneatb  tbe  grun',  my  lass, 

To  lay  us  wben  we're  deid! 


Wheesbt,  gran'fatber,  I  dinna  like 

To  bear  sic  waesome  words; 
D'ye  ken,  tbe  itber  day,  I  beard 

Tbe  liltin'  o'  tbe  birds 
In  yonder  wud  beside  tbe  burn, 

Wbaur  aften  ye've  ta'en  me 
To  pu'  tbe  primrose  on  its  banks, 

An'  daisies  on  tbe  lea. 
But  tbougb  tbe  birds  sang  bonnily, 

My  beart  was  sad  an'  sair; 
For  tbe  burn  seem'd  sabbin'  tae  itsel* 

To  tbink  ye  werena  tbere ; 

An*  mither,  wha  was  wi'  me,  could 
Dae  nocht  but  sit  an'  greet. 

She  says  an'  ye  were  but  at  hame, 
Oor  bliss  wad  be  complete ! 

GRAN  'FATHER. 

Ah,  Katie,  lass,  ye're  but  a  bairn, 

An'  dinna  un'erstan' 
The  mony  ups  an'  doons  o'  life — 

Your  day's  but  in  its  dawn. 
I've  had  my  day — it's  a'  but  spent — 

Its  prime  I  flang  awa' ; 
Noo  I  maun  bear  the  brunt,  my  lass, 

What'er  should  me  befa'. 
The  siller  that  thae  han's  hae  earn't, 

As  fast  I  gart  it  flee, 
Till  I  became  a  worthless  wicht — 

The  slave  o'  barley  bree. 
Sae  noo  I  maun  submit,  my  lass; 

Frae  fate  we  canna  swerve — 
It's  unco  little  noo  I  need, 

An'  far  less  I  deserve. 

KATIE. 

But,  gran'father,  it's  no  like  hame — 
That  hame  whaur  ance  ye  sat, 

Till  that  sad  day  the  letter  cam' — 
Puir  mither !  hoo  she  grat. 

For  we  were  a'  sae  helpless  left— 
Puir  orphans,  Tarn  an'  me ; 
c 

Yet  saddest  thocht  o'  a'  to  her — 

What  was  to  come  o'  thee? 
But  noo  she's  warsell'd  past  the  warst, 

She  keeps  the  hoose  an'  mair; 
Yet  a'  her  thrift  nae  pleasure  brings 

Since  ye're  no  there  to  share. 
We  brawly  ken  what  keeps  ye  here — 

Ye  mauna  think  me  rude 
If  I  come  owre  her  very  words — 

She  says  yer  speerit's  prood. 

GRAN 'FATHER. 
Prood!  lassie  mine;  I've  seen  the  day 

Yer  words  micht  hae  been  true ; 
This  speerit,  though  a  prood  ane  ance, 

Is  broken,  broken,  noo! 
It's  no  for  puir  auld  bodies,  Kate, 

To  harbour  senseless  pride; 
It's  no  for  Independence  in 

A  puir's-hoose  to  abide! 
The  lessons  I  hae  gather'd  here 

Wad  tak'  a  mune  to  tell ; 
An'  'mang  the  lave  this  hae  I  learn'd — • 

I'm  but  a  bairn  niysel' : 
That  there's  a  Faither  owre  us  a' 

Still  watches  us  wi'  care, 
Wha  fits  the  burden  to  the  back, 

An'  gies  us  strength  to  bear! 

KATIE  .        [  Uncovering  her  basket.  ] 
Wheesht !  dad,  an'  dinna  vex  thysel' — 
See  what  I've  brocht  to  thee : 

A  can  o'  jam,  twa  Lunon  buns, 

Some  sugar  an'  some  tea ; 
Auld  folk  like  you  need  something  guid, 

Coorse  meat  but  fills  the  warne, 
But  ah !  there's  nocht  ye  wadna  get 

An'  ye  wad  but  come  hame ! 
Yer  chair  stan's  waitin'  by  the  fire 

In  its  cosy  nook  sae  warm, 
Yer  slippers  I  laid  by  mysel' 

To  keep  them  safe  frae  harm. 
Wee  Tarnie  thinks  ye 're  comin'  hame — 

Yestreen  he  spier'd  at  me, 
If  gran'father  wad  be  his  horse 

An'  let  him  ride  his  knee. 

GRAN'FATHER. 

I'm  gled  to  think  he's  like  thyself 

As  lovin'  an'  as  kind — 
But  dainties  sic  as  thae,  my  lass, 

For  me  ye  needna  mind; 
Auld  folks  like  me  maun  learn  to  be 

Content  wi'  plainer  stuff, — 
But  stay!  there's  something  here,  I'll  tak', 

A  pickle  Taddy's  snuff. 

[Takes  a  pinch.'} 
Thy  mither,  Kate,  wad  work  an'  wear 

Her  fingers  to  the  banes, 
To  mak'  me  richt,  aye,  even  stint 

Hersel'  an'  bits  o'  weans; 
Sae  to  your  mither  toddle  hame, 

To  her  a  comfort  be, 

An'  leave  the  atild  man  to  hirnsel', 
Alane  to  live  or  dee ! 

KATIE. 

Ah,  yes !  to  dee,  some  cauld  dark  nicht, 

Wi'  naebody  at  han' 
To  read  the  looks  that  lovin'  hearts 

Alane  can  un'erstan' ; 
Nae  woman's  lips  to  whisper  love, 

An'  kiss  thy  icy  broo — 
But  what  is  that  I  see?     A  tear! 

I  ken  I'll  conquer  noo ! 

GRAN'FATHER. 

Ah,  winsome  Kate !  though  but  a  bairn, 

Ye  hae  a  woman's  heart.  *   . 

Yes,  dearie!  I'll  gang  hame  wi'  thee, 

Nae  mair  again  to  part. 
Thank  God !  there's  this  to  soothe  my  briest — 

In  puirtith  there's  nae  shame. 
I'll  gang  wi'  thee,  were't  but  to  dee 

'Mang  lovin'  hearts  at  hame. 


THE  PBGDIGAL  FAITHER. 

ANNIE. 

0  FAITHER  what's  come  owre  ye  noo, 
Got  wanderin'  here  yer  lane ! 

When  wild  an'  wintry  blaws  the  blast, 
An'  wee  tin'  fa's  the  rain. 

We've  soclit  ye  oot,  we've  socht  ye  in, 

Through  a'  this  dismal  day; 
'Twas  early  morn  when  ye  gaed  oot, 

An'  noo  it's  gloamin'  grey; 
We  wonert  when  we  heard  ye  rise, 

An'  gang  sae  early  oot ; 
We  saw  the  dark  cloud  on  yer  broo', 

Yer  face  as  white's  a  clout. 
Puir  mither!  she's  in  sic  a  state, 

An'  Nellie  lyin'  ill; 
Wha,  puir  wee  thing !  greets  sair  for  ye, 

In  bed  she'll  no  lie  still. 

FAITHER. 

Oh!  Annie,  haste  ye  hame  again, 

An'  lea'  me  to  mysel', 
To  hurry  headlong  to  the  pit, 

Drawn  by  some  demon  spell. 
I've  done  my  best  to  blast  my  bairns, 

An'  break  their  mither' s  heart, 
But  noo  it's  a'  come  to  an  en', 

Sae  Annie,  let  us  pairt ! 
Oh,  Annie,  dear,  may  Heaven  forfend 

That  ye  should  ever  be 
A  thing  sae  vile,  sae  lost,  accurst — 

A  drucken  waif  like  me ; 
The  slave  o'  drink — that  cursed  drink — 

The  cause  o'  ilka  ill; 
An'  yet,  guid  kens,  I'd  gie  the  worl' 

To  get  ae  ither  gill. 

ANNIE. 
Then,  faither,  lea'  the  cursed  drink — 

Eesolve  to  taste  nae  mair; 
An'  things  will  a'  gae  richt,  ye'll  see; 

We'll  siller  hae  to  ware. 
An'  puir  wee  sister  yet,  wha  kens, 

To  us  may  be  restor'd; 
An'  health  an'  happiness  ance  mair — 

Smile  on  us  frae  the  Lord. 

FAITHER. 

I'm  deein'  for  the  want  o't,  lass — 

I  feel  the  mad  desire 
Eagin'  within  this  hriest  o'  mine, 

Like  red  devourin'  fire ; 
Will  nae  ane  tak'  this  tortur'd  life — • 

Tak'  pity  upon  me — 
An'  heave  me  headlong  frae  some  rock, 

Or  droon  me  in  the  sea  ? 

ANNIE. 

Oh,  faither,  dinna  speak  sic  words, 

Nor  fling  thy  life  awa ; 
Me  an'  the  lave  wad  break  oor  hearts, 

An'  mither  maist  o'  a'. 
Far  rather  wad  I  dee  rnysel', 

If  that  wad  set  ye  free ; 
Then  tak'  me — kill  me,  if  ye  like, 

For  I'm  no  feart  to  dee. 

Oh,  Annie!  angel  o'  my  life! 

My  ain  brave-hearted  bairn ; 
Sic  love,  so  pure,  sae  undeserv'd, 

Wad  melt  a  heart  o'  airn. 
Oh,  Heaven,  but  hear  me  promise  this: 

If  Thou  my  life  shalt  spare, 
The  cursed  drink,  whate'er  betide, 

Shall  cross  my  lips  nae  mair. 
I'll  ne'er  again,  while  life  shall  last, 

Forsake  the  hame  I  lo'e ; 
An'  ne'er  again  a  traitor  prove 

To  hearts  sae  tried  an'  true ; 
An'  never  mair  shall  tears  for  me 

Adoon  thae  wee  cheeks  fa', 
For  I  will  dae  my  best  to  be 

A  blessin'  to  ye  a'. 

ANNIE. 

Oh  keep  that  promise,  faither  dear, 

An*  ask  the  help  o'  God, 
Wha  hears  the  cry  o'  contrite  hearts 

High  in  his  blest  abode. 
In  Him,  wha  in  his  airms  langsyne, 

Took  up  wee  bairns  like  me, 
Pit  lovin'  trust,  an'  ask  His  help, 

Wha  help  alane  can  gie. 
D'ye  mind  the  tale  he  tauld,  faither, 

Aboot  the  ne'er-dp-weel 

Whause  faither's  heart  endured  the  pangs 

That  only  love  can  feel ; 
An'  when  the  Prodigal  cam'  back, 

He  made  a  joyous  feast, 
Forgie'd  him  a'  that  he  had  dune, 

An'  claspt  him  to  his  briest. 

FAITHER. 

Oh  precious  words !  oh  matchless  love ! 

That  same  I  see  in  thee ! 
Come  to  my  airms  my  ain  true  heart, 

My  guardian  angel  be ! 
God  gie  me  health  an'  strength  to  keep 

Frae  drink's  accursed  snare, 
An'  to  His  holy  name  be  given 

Praise,  glory  evermair! 


TIBBIE    AND    LIZZIE. 

OR  THE  PUIR'S-HOOSE  LASSIE. 

LIZZIE. 

SEE  yon  puir  wee  lassie,  on  the  pavement  a'  her  lane, 
Keekin'  at  the  windows  wi'  sic  a  wistfu'  ee ! 
There's  nae  fun  nor  damn'  in  the  heart  o'  that  wean, 
But  something  in  her  face,  Tib,  that  sadly  vexes  me! 
Glow'rin'  at  the  sign-brods  heedless  o'  the  thrang, 
Stan'in'  an'  starin'  at  ilka  thing  she  sees, 
Her  wee  legs  sae  weary !  she  scarce  can  wag  alang 
While  we  on  the  pavement  are  playin'  at  oor  ease. 

TIBBIE. 

Dae  ye  no'  see  by  the  short  clippit  hair, 

She's  some  ane  frae  the  puir's-hoose,  she  wears  a 

dairy  frock? 
Shoon  an'  stockin's  on  her  feet,  while  oors  Liz,  are 

bare, 

She's  far  better  aff  than  the  weans  o'  workin'  folk. 
Sure  o'  her  meals  aye,  an'  keepit  tosh  an'  clean, 
Gets  milk  to  her  parritch  tae,  when  we  hae  to  want, 
A  clean  cozie  bed  aye  to  gang  to  at  e'en, 
But  no'  like  us,  supperless,  when  bawbees  are  scant. 

LIZZIE. 

Ah,  but  the  puir's-hoose  can  ne'er  be  like  hame! 
Tak'  frae  us  oor  mithers,  Tib,  an'  whaur  wad  we  be? 
To  her,  I  weel  believe,  gin  ye  breath'd  that  sacred 

name, 

Ye'd  see  the  big  unbidden  tear  row  doon  frae  her  ee. 
Though  at  orra  times,  Tib,  oor  meals  be  but  spare, 
We've  still  a  faither's  hoose  to  gae  hame  to  at  e'en, 
A  mither  waitin'  for  us,  wi'  a  mither's  lovin'  care 
To  fauld  us  to  her  bosom,  an'  spier  whaur  we've  been. 

TIBBIE. 

The  weans  in  the  puir's-hoose  hae  within  its  wa's, 
A  warl'  o'  their  ain  whaur  they  gambol  an'  play; 
They  dinna  care  a  preen  for  a  skelp  wi'  the  tawse, 
But  fu'  o'  pranks  an'  mischief,  I  hear  my  faither  say. 
They  get  to  the  kirk,  Liz — a  place  we  ne'er  see, — 
Though  maybe  no'  like  some  folk,  to  sport  their  braw 
claes — 

Guid  schulin'  tae  they  get,  Liz,  no'  like  you  an'  me, 
An'  puir  folk  hae  to  pay  for't,  my  faither  aften  says. 

LIZZIE. 

Ah,  dinna  envy  her,  Tib,  we're  better  aff  oorsel's, 
Dancin'  on  the  pavement,  blythesome  an'  gay; 
Awa  oot  in  the  wuds  we  can  gather  the  blue  bells, 
Though  in  the  kirk,  on  Sunday,  we  mayna  sing  or 

pray. 

To  her  a  blessed  boon  it  wad  be,  I  dinna  doot 
Ae  sicht  o'  the  green  wuds  an'  lammies  on  the  lea, 
No'  ance  in  a  year  dae  the  puir  things  get  oot, 
A  daisy  or  a  primrose  their  een  never  see. 

TIBBIE. 

Aweel,  after  a'  Liz,  I'm  wae  for  the  wean — 
Still  at  yon  window,  but  what  sees  she  there  ? 
Dolls  an'  sic  like  feiiies,  picture  books — ah  fain 
Wad  she  gae  in  to  buy  them,  had  she  ocht  to  wair. 
I'll  tell  ye  what  we'll  dae,  Liz,  ye  hae  a  bawbee, 
An'  I  hae  the  penny  yet,  I  gat  frae  uncle  Shaw; 
We'll  slip  them  in  her  wee  han'  a  gift  frae  you  an'  me, 
Breathe  in  her  lug  a  kindly  word,  syne  fast  we'll  rin 
awa'. 

LIZZIE. 

Spoken  like  thysel'  Tib,  my  heart's  in  a  glow 
To  see  that  lovin'  tear  in  that  dark  ee  o'  thine ; 
Mair  precious  in  (jod's  sicht  is  the  heart's  lovin'  lowe, 
Than  a'  the  siller  in  the  bank,  or  diamonds  in  the 
mine! 

THE  AULD-FAKRANT  WEAN. 

I  WON'ER  to  hear  folk!  losh,  what  dae  they  mean? 
They  pester  an'  plague  me  frae  mornin'  to  e'en, 
No  a  word  can  I  speak,  be  it  ever  sae  plain, 
But  they  giggle  an'  say,  I'm  an  auld-farrant  wean ! 

What's  ancient  aboot  me  ?     I'm  jist  like  the  lave, 

As  couthie  an'  clever,  as  weel  I  behave; 

Nae  doot  there's  queer  thochts  whiles  comes  into  my 

brain, 
But  that's  no  to  say  I'm  an  auld-farrant  wean! 

I'll  no  say  I'm  bonnie,  I  ken  I'm  but  wee, 

But  guid  gear's  row'd  up  in  wee  bundles,  ye  see; 

Like  ithers,  I  hae  jist  a  way  o'  my  ain, 

A  bit  temper  forbye,  but  we'll  let  that  alane. 

Jist  spier  at  my  mither  hoo  weel  I  can  work, 
At  cleanin'  an'  scourin'  I'm  jist  a  wee  Turk, 
Though  I  blacken  my  face  whiles  as  weel  as  the  stane, 
But  that's  no  to  say  I'm  an  auld-farrant  wean ! 

The  cradle  I  rock  while  my  lessons  I  learn, 
I  brush  faither's  buits  an'  I  sing  to  the  bairn ; 
I  prig  doon  the  butcher  the  siller  to  hain, 
Is't  that  gars  folk  ca'  me  an  auld-farrant  wean? 

Ye'll  min'  I'm  no  sleepin',  though  whiles  I  may  wink; 
Though  my  tongue  may  be  still,  I  hae  aye  my  ain 
think. 


52  WEE  TIBBIE'S  GARLAND. 

The  lads  an'  the  lassies,  when  courtin'  fu'  fain, 
Should  min'in  the  hoose  there's  an  auld-farrant  wean ! 

Fu'  brawly  I  ken  wha  oor  Jeanie  likes  best, 
E'en  Aggie  hersel's  keekin'  oot  o'  the  nest; 
She  thinks  nae  ane  kens,  but  she's  sadly  mista'en, 
But  that's  no  to  say  I'm  an  auld-farrant  wean! 

Oor  minister  cam'  in  to  see  us  ae  day, 
To  hear  us  oor  questions  an'  say  his  bit  say; 
Quo  I,  if  ye  please,  sir,  wha  was  Mrs.  Cain? 
Quo  he,  Siccan  subjects  are  no  for  a  wean. 

When  he  spier'd  me  the  date  when  oor  first  parents 

fell, 

Quo  I,  Maister  Kuirk,  dae  ye  ken  it  yersel'  ? 
Then  he  gaed  me  a  glow'r  that  a  cuddie  micht  spaen, 
As  muckle's  to  say,  Ye're  a  droll  kin'  o'  wean ! 

Oor  dominie,  tae,  thinks  he's  king  o'  his  craft, 
Though  he  lounders  the  weans  like  a  body  gane  daft ; 
To  me — for  a  won'er — he  ne'er  lifts  the  cane, 
But  he  nichers  an'  says  I'm  an  auld-farrant  wean ! 

Ae  day  a  droll  question  at  me  he  did  spier — 
What  made  the  days  shorter  when  winter  drew  near  ? 
Quo  I,  it  maun  be  they  wauk  in  wi'  the  rain, 
Then  he  leuch  an'  he  says,  Ye're  a  deil  o'  a  wean ! 

There's  auld  faither  Fernie,  clean  gyte  aboot  flowers, 
Aboot  fossils  and  ferns  he  will  blether  for  hours, 

He'll  trace  ye  oot  leaves  in  the  heart  o'  a-starie, 
Ye  micht  as  weel  say  he's  an  auld-f arrant  wean ! 

He's  a  queer  kin'  o'  bodie,  yet  weel  he  lo'es  me, 
An'  says  I'm  to  him  like  the  dew  to  the  lea; 
I've  an  auld  heid,  he  says,  rnaist  as  auld  as  his  am, 
Nae  won'er  they  ca'  me  an  auld-farrant  wean ! 

But  say  what  they  like,  I'm  no  carin'  a  preen, 
I'll  gang  my  ain  gate,  an'  jist  be  what  I've  been; 
As  lang  as  they  daut  me  an'  dinna  complain, 
They're  welcome  to  ca'  me  an  auld-farrant  wean. 


AN'  I  WEBB  ANCE  BUT  SEVENTEEN. 

A    NEW    LILT    FRAE    THE    AULD-FARRANT    WEAN. 

IT'S  an  unco  woiT  noo  a-days; 
Sic  on-gauns  I  hae  seen  mysel' — 
Clean  tapselteerie,  mither  says, 
An'  she's  a  sharp  ane,  min'  I  tell! 
There's  my  wee  gilpy  cousin  Kate, 
Gangs  courtin'  wi'  the  lads  at  e'en; 
She's  no  like  me,  for  I'll  jist  wait 
Till  ance  I'm  big  an'  seventeen. 

Wee  smouts  that  should  be  buskin  dolls, 
Thrang  cockin'  up  their  nebs  to  men ; 
Far  liker  they  were  darnin'  holes 
Or  snodin  up  their  ain  fire-en'. 

It's  no  to  hae  a  bonnie  face, 
It's  no  in  dress,  though  e'er  sae  bien, 
It's  maiden  modesty  an'  grace 
That  lends  the  charm  to  seventeen. 

The  laddies,  tae,  think  they  are  men 
As  soon's  they  learn  to  smoke  an'  swear, 
Bide  oot  at  nichts  till  after  ten 
An'  keep  the  auld  folks  hearts  in  fear. 
Forbye,  a  lass  ilk  ane  maun  hae, — 
Big  strappin  hizzies  like  oor  Jean; 
Pretendin'  they've  moustaches  tae — 
Aye,  lang  afore  they're  seventeen ! 

There's  cousin  Will,  the  silly  ass, 
Ae  day  he's  scriblin'  at  a  letter ; 
D'ye  ken,  quo  he,  it's  to  my  lass? 
Quo  I,  a  scone  wad  ser'  ye  better. 
Sic  coofs  should  first  learn  hoo  to  read 
An'  scart  their  parritch  cogs  at  e'en. 
My  sang!  frae  me  they'll  get  a  screed 
An'  I  were  ance  but  seventeen ! 

Puir  things,  they're  no  the  maist  to  blame, 
The  glaiket  hizzies  them  encourage ; 
Lassies  should  learn  to  guide  a  hame, 
Afore  they  talk  o'  love  an'  marriage. 
I  fash  my  heid  wi'  nae  sic  things — 
For  lads  I  dinna  care  a  preen, 
It's  time  enough  to  spread  my  wings 
When  ance  I'm  big  an'  seventeen! 

It's  alter'd  times,  my  mither  says, 
Sin'  she  was  but  a  gilpy  lassie, 
A  jupe  an'  coat  were  her  braw  claes, 
Instead  o'  silks  to  soop  the  causey. 
Nae  panniers  like  cuddie  creels 
Bonn'  lassies'  henches  then  were  seen; 
Nor  leather  stilts  aneath  their  heels 
To  mak'  them  look  like  seventeen. 

Their  gouns  were  made  baith  side  an'  wide — 
But  didna  stan'  oot  like  balloons; 
Their  hair  in  ringlets  wav'd  wi'  pride, 
An'  no  like  haystacks  on  their  croons. 
Nae  veils  to  hide  their  faces  fair, 
An'  quench  the  blythe  blink  o'  their  een: 
The  maiden  blush  that's  noo  sae  rare 
Was  common  then  at  seventeen. 

Guid  lassies,  then,  aye  thocht  it  best 
To  plenish  first,  an'  mak'.  things  cozie; 
Wee  birds,  ye  ken,  first  big  the  nest 
Afore  they  cuddle  in  the  bosie ! 
An'  jist  like  wee  birds  in  the  wuds 
Young  lassies  should  bide  in  at  e'en — 
Fa'  tae  an'  mak'  or  men'  their  duds,— 
At  least,  till  they  are  seventeen. 

An'  like  wee  birds,  young  married  folk 
Are  sure  to  hae  wee  rosy  buddies ; 
But  first,  o'  claes  I'd  hae  a  stock, 
An'  no  hae  them  gaun  bare  like  scuddies. 

To  see  them  todlin'  roun'  my  chair 
An'  me  amang  them  like  a  queen, 
Their  faither's  hlythe  fit  on  the  stair — 
It's  a  long  time  yet  till  seventeen ! 

Oh  happy  times,  when  beards  were  shav'd, 
An'  folk  a'  leev'd  a  happy  life; 
When  ilka  man  was  weel  behav'd 
An'  socht  aye  for  a  virtuous  wife. 
But  noo,  alas!  it's  drink  an'  spen', 
An'  spen'  an'  drink  wi'  foe  an'  frien'; 
I'd  snap  my  fingers  at  sic  men 
An'  I  were  ance  but  seventeen ! 

For  I'm  a  Templar  staunch  an'  true, 
Ye'll  see  that  by  the  badge  I  wear, 
There's  nocht  I  wadna  warsle  through 
To  keep  unstain'd  that  symbol  dear! 
Awa'  wi'  lads  that  lo'e  strong  drink! 
Awa'  wi'  a'  that's  base  an'  mean; 
Frae  me  they  wadna  win  ae  blink 
Though  I  this  nicht  were  seventeen! 


THE  WEE  LADDIE'S  FIRST  SOIEEE. 

HURRAH!  mither,  yon's  the  soiree! 
Sic  lashins  o'  cookies  an'  tea, 
Sich  lauchin'  an'  dafiin'  an'  a'  for  half  naething ; 
My !  yon's  the  guid  bargains  for  me. 

An'  the  weans,  mither,  made  sic  a  din, 
They  were  a'  in  sic  haste  to  begin ; 
Baith  laddies  an'  lassies  in  Sabbath-day  dresses, 
Sic  crushin',  ye  scarce  could  get  in. 

First,  the  stewards  cam'  ben  in  a  flock 
An'  han't  each  a  big  paper  pock, 
A'  sae  nicely  row'd  up,  by  the  side  o'  ilk  cup 
They  laid  them,  but  ne'er  a  word  spoke. 

Weel,  I  open'd  mine  oot  wi'  great  care, 
Jist  to  tak'  a  bit  keek,  an'  nae  mair; 
An'  there  sic  a  touroc  o'  guid  things  to  glow'r  at ! 
Ye  winna  guess,  mither,  I'm  sure! 

First,  there  was  a  fat  London  bun, 
Twa  biscuits  new  frae  Gray  an'  Dunn, 
A  shinin'  roun'  cookie,  forbye  a  wee  nickie, 
Were  into  't,  as  sure  as  a  gun ! 

Some  greedy  ane's  tried  to  get  twa, 
While  some  fell  to  hand  an'  to  draw 
An'  ding  the  pocks,  but  when  I  look'd  roun', 
My  ain  yin  was  aff  an'  awa ! 

Sae  wi'  naething  afore  me  to  eat, 
I  felt  jist  as  if  I  could  greet, 
When  a  kindly  wee  queen  wi'  twa  bonnie  blue  een 
Kax'd  owre  wi'  a  smile  oh  sae  sweet ! — 

Sayin',  "hae  laddie,  there's  half  o'  mine," — 
Oh  it's  guid  to  be  couthy  an'  kin' ! 

But  I  jist  took  a  bake,  to  eat  for  her  sake,— 
It  wasna'  for  greed,  ye'll  keep  min' ! 

Noo,  a  ser'er  come  roun'  in  my  need 
An'  he  gi'es  me  some  biscuits  an'  bread, 
Sayin',  "Min1  ye  be  smart  an'  tak'  yer  ain  part, 
Or  they'll  steal  the  twa  lugs  frae  your  heid! " 

Syne,  the  Chairman  stan's  up  'mang  them  a' 
An'  he  says,  "  On  the  Lord  let  us  ca' " 
While  sae  solemn  his  face,  as  he  said  the  lang  grace 
Owre  the  hoose  ye  micht  heard  a  preen  fa'. 

Ance  mair  we're  a'  shoutin'  wi'  glee 
As  the  stewards  cam'  in  wi'  the  tea; 
Guid  measure  we  get,  an'  it's  real  pipin'  het, 
Jist  a  wee  thocht  owre  muckle  for  me. 

Jock  Gentles,  wha  sat  by  my  side, 
Till  the  tea  grew  mair  cuil  wadna  bide, 
Sae  he  at  it  like  fung  an'  he  scadit  his  tongue, 
Till  wi'  pain  an'  vexation  he  cried. 

Ye  ken,  mither,  wee  Aggie  Dunn? 
Weel,  to  hers  she  had  hardly  begun, 
When  slie  Archie  Hogg  gied  her  elbow  a  jog 
An'  doun  gaed  her  cup  to  the  grun'. 

Syne  up  Aggie  springs  wi'  a  jump, 
An'  cam'  against  me  sic  a  thump, 

Gart  the  tea  pipin'-het,  jaup  oot  o'  iny  flet 
An'  splash  owre  wee  Pate  wi'  the  hump. 

Sic  a  racldt  they  made,  ane  an'  a' 
As  the  dishes  were  clearin'  awa', 
The  lassies  they  tattled,  the  laddies  they  rattled, 
"While  ane  like  a  cock  tried  to  craw. 

Syne  the  laddies  their  toom  pocks  they  blew 
Till  black  in  the  face  ilk  ane  grew, 
Sic  loud  shots  they  gied,  jist  like  pouther  an'  lead, 
Ye'd  thocht  ye  were  at  Waterloo. 

"  Silence!"  cried  the  Chairman,  "less  din! 
Dae  ye  think  it's  a  bedlam  we're  in  ? 
If  ye  dinna  be  quate,  an'  sit  still  on  your  seat, 
0'  sweeties  ye  shanna  get  ane!" 

My  sang  but  that  soon  made  them  douce ! 
For  ilk  ane  grew  as  quate  as  a  mouse, 
Then  the  singin'  began,  an'  losh  me,  it  was  gran'! 
An'  we  cheer'd  like  to  bring  doun  the  hoose. 

Maister  Simpson,  in  his  funny  way — 
That's  the  man  wi'  the  whiskers  sae  grey — 
Sic  queer  stories  tauld,  gart  sae  lauch  young  an'  auld, 
Ye  micht  tied  us  a'  up  wi'  a  strae. 

An'  Nicholson,  though  he's  nae  youth — 
That's  the  man  wi'  the  hair  roun'  his  mouth — 

Seem'd  quite  in  his  glory  while  tellin'  the  story 
0'  Tarn  wi'  the  sugary  tooth. 

The  singers,  hoo  sweetly  they  sang 
"While  loud  the  piano  did  bang ! 
An'  we  ruffd  an'  we  roar'd,  an'  cheer'd  an'  encor'd, 
Till  the  nicht  wi'  oor  glad  voices  rang. 

Ae  minister  gied  us  a  speech, 
That  was  dry  as  the  leaves  on  the  beech, 
As  lang  as  a  tether,  some  said  'twas  a  blether  — 
Folk  shouldna  gae  there  for  to  preach. 

But,  mither,  see  here  what  I've  got — 
Buns,  oranges,  bakes,  sic  a  lot! — 
For  Mattie  an'  Mary,  an'  Gracie  an'  Gary, 
An'  baby,  though  sic  a  wee  tot. 

Noo,  mither,  that's  something  for  you; 
An'  wee  totie,  here's  a  wee  hue 
0'  raisins — ae  sweetie;  dear  me!  it's  a  pity 
Oor  pouches  they  didna  fill  fou. 

But,  mither,  dae  ye  no  think  wi'  me 
That  the  kirk-folks  micht  somehoo  agree, 
To  gie  us  a  feast,  ance  a  week  at  the  least, 
Wi'  lashins  o'  cookies  an'  tea? 

What !  ye  say  I'm  a  haveral  wean, 
That  the  cookies  hae  gaen  to  my  brain ! 
Na,  na;  but  I'm  sleepy,  sae  I'll  aff  to  my  creepie, 
An'  dream  the  thing  a'  owre  again. 

THE  HAMELESS  LADDIE. 

"  HE'S  a  puir,  wee,  hameless  laddie ! "  that's  what  they 

say  o'  me, 
They  wha  hae  kind  love  in  their  hearts,  saft  pity  in 

their  ee ; 
But  selfish  hearts  for  sic  as  me  hae  nae  kind  words 

to  spare, 
Their  e'en  like  prison-windows  tell  when  love's  a 

stranger  there. 

A  kinder  man  than  faither  ance,  I'm  sure,  was  never 

seen, 
An'  sair  he  wrocht  an'  nobly  focht  to  keep  us  hale 

an'  bien; 
My  mither  sang  like  ony  bird — her  sangs  I  mind 

them  weel — 
For  she  was  then  a  happy  wife,  an'  he  a  husband  leal. 

0  hame,  sweet  hame !  dear  to  me  yet ;  a  paradise  on 

earth; 
Wi'  cloudless  sky  the  days  sailed  by  till  sister  Katie's 

birth ; 
Then  days  o'  gloom  fell  darkly  doun,  wi'  blinks  o' 

joy  between, 
An'  aye  I  won'ert  when  I  saw  the  tears  in  mither's 

e'en. 

An'  syne  my  claes  brak'  oot  in  holes,  oor  meals  were 

scant  an'  puir, 
Oor  furniture  gaed  stick  by  stick,  a'  but  ae  broken  chair; 


62  WEE  TIBBIE'S  GARLAND. 

An'  faither  was  sae  alter  d  noo,  sae  chang'd,  jist  only 

think — 
He  sware  that  he  wad  kill  us  a'  unless  we  gied  him 

drink. 

0  drink,  vile  drink!   the  source  o'  woe,  the  curse  o' 

workin'  men — 

That  turns  sweet  hame,  man's  heaven  below,  into  a 
demon's  den — 

That  kills  the  joy  in  bairnies'  hearts,  an'  drives  them 
in  distress 

To  wander  hameless,  like  mysel',  in  rags  an*  wretched- 
ness. 

An'  when  wee  Katie  she  fell  ill,  my  mither  tint  a* 

heart, 
We  lo'ed  an'  priz'd  ilk  ither  sae,  we  couldna  think 

to  part; 
Yet  paler  grew  the  wee  sweet  face,  the  wee  feet  cauld 

as  lead, 
An'  when  next  morn  I  spiered  for  her,  they  tell't  me 

she  was  deid. 

An'  when  a'  drest  in  her  deid  claes,  I  saw  her  lyin' 
there, 

1  couldna  think  that  she  was  deid,  she  looked  sae 

sweet  an'  fair — 
Jist  like  a  sleepin'  angel  wi'  the  smile  yet  on  her 

cheek, 
An'  when  I  kiss'd  her  cauld,  cauld  lips  I  thocht  my 

heart  wad  break ! 

Syne  faither  gaed  frae  bad  to  waur,  a  wreck  upon 

life's  shore, 
My  rnither,  nameless  like  mysel',  was  forced  to  seek 

the  door 

O'  yon  big  hoose  upon  the  hill,  the  prison  o'  the  puir, 
"VVhaur  she,  I  fear,  will  break  her  heart,  for  there's 

nae  comfort  there. 

An'  tliere  they'd  hae  me  gang  mysel',  to  eat  a  pauper's 

bread, 
But  rather  than  gang  sic  a  gate  I'd  lay  my  nameless 

head 
Wi'  Katie  in  the  auld  kirkyard,  whaur  grass  an' 

gowans  wave — 
The  only  spot  left  dear  to  me,  my  puir  wee  sister's 

grave. 

An'  there  I'm  gaun  this  very  nicht  to  sit  a*  by  mysel?, 
But  no  to  greet  an'  break  my  heart — I've  ither  news 

to  tell, 
Something  will  mak'  her  wee  heart  gled,  an'  join  wi' 

me  to  bless 
The  only  frien'  wha  help  has  gien  to  me  in  my  distress. 

Oh,  Katie !  can  the  tale  be  true — the  tale  I  heard  him 

tell? 
That  ye're  no  deid  but  leevin' — lauchin'  like  yer  happy 

sel', 
In  sunny  mansions  o'  the  blest,  withoot  ae  thocht  o' 

care, 
Save  for  thy  lanely  blither,  hoo  wi'  him  thy  bliss  to 

share. 

He's  ta'en  me  hame  wi'  him  to  dwell  in  his  ain  cosy 

beil, 
I've  walth  to  eat,  he's  gien  me  claes,  a  pair  o'  shoon 

as  weel ; 
He  says  he'll  put  me  to  a  trade  as  soon's  I  learn  to 

read, 
An'  sae  wi'  ither  honest  folk  wi'  pride  hand  up  my 

heid. 

An'  this  guid  man,  wha  drew  me  oot  o'  puirtith's 

hungry  wave, 
Is  only  ane  o'  mony  mae  wha've  vow'd  to  seek  an' 

save 
The  victims  o'  the  cursed  drink  that  swarm  in  every 

toun — 
The  Templars  guid,  wha'd  shed  their  bluid  to  ding 

the  traffic  doun. 

An'  in  their  ranks,  I'm  tauld,  there's  room  for  bairns 

like  you  an'  me, 
Amang  the  lave  I'll  tak'  my  place — a  freeman  'mang 

the  free! 
An'  then  my  faither  yet — wha  kens  ? — to  temperance 

I  may  gain, 
My  mither  sit  an'  smile  ance  mair  upon  her  ain 

hearth-stane. 

Noo,  Katie,  yell  be  there,  I  ken,  to  bless  us  wi'  thy 

smile, 
To  hide  frae  us  the  hatefu'  past,  an'  oor  sad  thochts 

beguile; 

An'  when  the  sun  lichts  up  the  hearth,  I'll  think  that 

ye  are  there — 
Jist  sittin'  as  ye  used  to  sit  in  yer  ain  wee  rockin' 

chair. 

But  dinna  think  I'll  e'er  forget — although  nae  mair 

ye  sleep — 
Thy  wee  green  grave  in  yon  kirkyard;  still  through 

the  yett  I'll  creep, 
An'  there  wi'  snawy  daisies  I  will  deck  its  green  sod 

o'er, 
An'  tell  ye  a'  that's  in  ray  heart,  as  I  hae  dune  before. 


JEANIE'S   SECBET; 

OE,    WHAUB    THE    WEANS    COME    FKAE. 

"  OH,  Mary!  I've  sic  news  to  tell! 

I  can  hardly  believe't  yet  mysel' — 
At  the  deid  hour  o'  nicht,  lang  afore  it  grew  licht, 
There  cam'  to  the  warl  a  wee  wean, 

A'  its  lane; 
0  there  cam'  to  oor  hoose  a  wee  wean! 

"  Dae  ye  ken,  when  I  heard  its  wee  greet, 

It  jist  min't  me  o'  lambs  when  they  bleat; 
An',  Mary,  he'll  be  sic  a  brither  to  me, 
For  he'll  grow  up  a  stuffy  wee  man; 

•    An'  it's  than 
He'll  stan'  up  for  me  like  a  man ! 

"  It's  nae  bigger  than  your  muckle  doll; 
An'  it  cam'  withoot  claes;  isn't  droll? 
No  a  shae  on  its  feet,  an'  it  liasna  ta'en  meat 
Sin'  the  very  first  hour  that  it  cam' — 

The  wee  lamb ! 
It's  ne'er  tastit  a  bite  sin'  it  cam'." 

"  A  wee  wean !  Jeanie  Bain,  did  ye  say? 

Preserve  us !  an'  whaur  cam'  it  frae  ? 

Did  it  come  o'  itsel'  ?  did  it  ring  the  door  bell  ? 

Losh  me !  an'  wha  tell't  it  the  road  ? 

It's  sae  odd 
That  the  wee  thing  should  fin'  oot  the  road." 

" Hoots,  Mary!  is  that  a'  ye  ken? 
Weans  dinna  come  toddlin'  ben ; 
It  was  Doctor  M'Gouch  brocht  it  hame  in  his  pouch - 
Brocht  it  hame  jist  to  mither  an'  me ; 

But  ye  see 
It  belangs  mair  to  mither  than  me." 

"  Withoot  claes?  Jeanie  Bain,  the  wee  dear! 

Has  the  auld  doctor  grown  sic  a  bear  ? 
To  cram  in  his  pouch  a  bit  wean,  the  auld  wretch! 

0  it  really  was  very  ill  dune — 

What  a  sin ! 

1  ne'er  wad  ha'e  thocht  it  o'  him." 

"But,  Mary,  keep  mm'  it's  sae  wee; 
Oor  doctor,  he'd  no'  harm  a  flee, 

He's  sae  canny  an'  kin' — 0  weel,  weel  I  min' 
Hoo  the  tear  drappit  doun  frae  his  e'e 

When  puir  me ! 
Lay  sae  ill  that  a'  thocht  I  wad  dee." 

"  But  Jeanie,  lass,  here  is  the  thing — 

Whaur  gets  he  the  weans  hame  to  bring  ? 
Dae  they  grow  on  the  oaks,  or  conae  oot  o'  kail-stocks 
As  aunty  has  aften  tauld  me  ? 

But  may  he, 
It's  only  a  great  muckle  lee." 

"  Weel,  Mary, — but  mind — ye'll  no  tell? 

For  it  cam'  frae  the  doctor  himsel' — 
In  a  muckle  kj^t,  whilk  is  a'  quiltit  wi'  silk, 
They  are  left  wi'  the  doctor  to  keep, 

An'  they  sleep 
A'  day  lang,  an'  gi'e  never  a  cheep. 

"  Sic  a  beautifu'  sicht  ye  ne'er  saw, 
For  like  wee  waxen  dolls  in  a  raw 
They  lie  cheek  to  cheek,  a'  sae  cosie  an'  sleek, 
Till  somebody  wants  ane  awa' — 

Maybe  twa; 
Syne  the  doctor  jist  slips  ane  awa'." 

"  Oh,  Jeanie!  what  wad  I  no'  gie 
Sic  a  kistfu'  o'  cuddlers  to  see ; 
The  wee  sarkless  bodies !  they'll  jist  be  like  scuddies 
Asleep  in  their  warm  fuggie  nest, 

A'  at  rest, 
Jist  like  birds  in  a  wee  fuggie  nest. 

"  Sae  they  dinua  grow  oot  o'  kail-stocks? 

Then  wha  pits  them  intil  the  box?" 
"  'Tis  the  angels,  dear  Mary!  wha  lovingly  carry 
The  bonnie  wee  tots  frae  afar, 

Frae  some  star, 
Whaur  the  pure  an'  the  beautiful  are." 

"It's  a  strange  tale  ye  tell,  Jeanie  Bain; 

But — but  what  did  ye  gi'e  for  your  wean  ? 
For  mither,  d'ye  see,  has  nae  weans  but  me — 
Except  Jock,  an'  he's  aff  to  the  schule, 

The  bigfule! 
It's  muclde  he'll  dae  at  a  schule." 

"  Oor  wean!  it  wad  cost— let  me  see — 
Far  mair  siller  than  ye  ha'e  to  gi'e ; 
For  auld  Doctor  Mac  waled  the  best  in  his  pack, 
I'se  warrant  'twad  cost  a  poun'  note, 

Ilka  groat ; 
Oh,  I'm  sure  it  wad  cost  a  hale  note." 

"  A  poun'  for  a  wean  withoot  claes ! 

My  sang!  weans  are  weans  noo-a-days; 
I  could  get  a  big  doll,  clad  frae  heid  to  the  sole, 
For  the  half  o'  the  siller,  I  guess — 

Aye,  an'  less, 
An'  that's  no'  countin'  ocht  on  the  dress. 

"An'  forbye,  oor  doll- weans  dinna  greet, 
An'  they  leeve  a'  day  lang  withoot  meat ; 

They  need  nae  new  shoon,  for  the  auld  ne'er  gae  dune, 
An'  there's  this  to  be  said,  Jeanie  Bain, 

It's  my  ain! 
An'  ye  canna  say  that  o'  your  wean ! " 

"  No  my  ain,  Mary!  what  dae  ye  mean — 

Will't  na  lie  in  my  bosom  at  e'en  ? 
My  mither,  nae  doot,  whiles  may  nurs't  when  I'm  oot, 
But  wha'll  gie't  its  saps,  but  jist  me ! 

Sae  ye  see 
It  belangs  baith  to  mither  an'  me. 

"  It's  true,  your  doll- weans  dinna  greet, 

No,  nor  lauch,  nor  yet  waggle  their  feet, 
An'  they  canna  play  '  goo ! '  wi'  their  wee  rosy  mou', 
Hum !  a  doll  wi'  a  wean  to  compare ! 

I  declare ! 
They're  worth  dolls  a  thousan'  an'  rnair!" 


THE  NO'  WEEL  LASSIE. 

"  COME,  faither,  sit  ye  here  by  me,  an'  tell  me  whaur 

ye've  been, 
For  sin'  ye  left  at  early  morn  I  haena  closed  my  een ; 

0  weary,  weary  is  this  life  o'  sickness  an'  o'  pain ! 

1  aften  think,  when  a'  my  lane,  111  ne'er  grow  weel 

again. 

"  It  wad  be  sad  to  lea'  ye  a',  to  lea'  the  blessed  sun, 
To  lea'  ye  when  the  sweet  Spring-time  is  hardly  weel 

begun — 
But  tell  me  whaur  ye've  been,  faither,  what  feiiies 

did  ye  see  ? 
An'  hae  ye  brocht  the  wee  Spring  flowers  yestreen  ye 

promised  me?" 

"I  thocht  you  were  asleep,  Annie;  I  saw  the  morn 

was  fair, 

Sae  hied  awa'  oot  to  the  fields  to  breathe  the  caller  air ; 
To  breathe  the  caller  air,  my  lass,  an'  scent  the 

openin'  buds, 
An'  seek  for  bonnie  blossoms  in  the  lown  neuks  o' 

the  wuds. 

"  An'  there  beneath  a  bushy  bield  the  first  primrose 

I  saw, 

In  its  wee  nest  o'  crimpit  leaves  fu'  bonnie  it  did  blaw; 
The  daisy,  tae,  was  spreadin'  her  white  stars  upon 

the  lea, 
An'  sweetly  bloomin',  in  the  shaw,  the  pale  anemone." 

"  0,  faither,  that  I  had  been  oot  wi'  thee  this  sunny 

morn, 
To  scent  the  odour  o'  the  larch  upon  the  saft  winds 

borne ; 
But  let  me  see  the  bonnie  flowers !  ah,  faither,  ye're 

to  blame ; 
Ye  should  hae  brocht  them  hame  wi'  ye,  ye  should 

hae  brocht  them  hanae ! " 

"  Syne,  Annie  lass,  I  took  the  path  that  winds  beside 

the  stream, 
Whaur  brambles  trail  their  purple  stems,  an'  snawy 

starworts  gleam; 
An'  there  upon  the  sunny  bank  beneath  the  souchin' 

pine, 
I  saw  the  gowden  starnies  o'  the  little  celandine.'* 

"0  bonnie  flowers!  my  ain  wee  flowers!  0,  that  I 

ance  were  up! 

I  think  I  see  that  gowden  ane  jist  like  a  buttercup ; 
Ye  micht,  at  least  hae  brocht  me  that — ah,  faither, 

ye're  to  blame! 
Ye  should  hae  brocht  them  hame,  faither,  ye  should 

hae  brocht  them  hame ! 

"HI  were  in  the  wuds,  faither,  an'  ye  were  lyin'  here, 
I'd  be  the  first  to  bring  to  ye  the  wild  flowers  o'  the 

year; 

Forbye,  ye  ken,  ye  promised  me  afore  I  fell  asleep 
That  ye  wad  bring  them  hame  to  me,  sae  noo  your 

promise  keep. 

"  I  see  a  smile  upon  thy  face,  ye're  makin'  fun  I  see; 
What's  that  ye  hae  ahin  your  back  a-hidin'  sae  frae 

me? 
Ah,  ha !  ye  rogue,  I've  fand  ye  oot,  I  see  yer  no  to 

blame, 
Ye've  kept  your  promise,  here's  a  kiss  for  bringing 

me  them  hame!" 

THE  NO-WEEL  LASSIE'S  DEE  AM. 

"Are  ye  wauken,  dearest  Annie?  I  am  blythe  to  see 

ance  mair 
The  glow  o'  health  upon  thy  cheek,  thy  smile  like 

sunshine  rare; 
But  there  is  something  on  thy  mind  ye  fain  wad  tell 

to  me, 
I  see  it  on  thy  thochtfu'  broo,  I  read  it  in  thine  e'e." 

"  I'm  glad  ye  hae  come  in,  faither,  for  I've  had  sic  a 

dream ; 
I  saw  the  angels  roun'  my  bed,  their  snaw-white 

garments  gleam, 
I  thocht  to  rise  but  couldna,  for  my  limbs  were  cauld 

as  lead, 
An'  I  heard  the  angels  whisper  low,  *  the  puir  wee 

lassie's  deid!' 

"  Then  the  strange  sweet  hymn  they  sang  in  a  deep 

sleep  made  me  fa', 

An'  when  I  waukened  sic  a  sicht  nae  mortal  ever  saw, 
Sae  mony  fair  young  faces  o'  bairns  jist  like  mysel', 
Their  voices  ringin'  loud  an'  clear  like  bonnie  siller 

bell." 

"  0  Annie,  dear,  ye've  been  in  heaven,  the  Lord  wha 

brocht  ye  there 
Aft  times  in  visions  o'  the  nicht  reveals  its  glories 

rare; 


WEE  TIBBIE'S  GARLAND.  73 

But  tell  me  a'  thy  dream,  my  lass !  the  sichts  ye  saw 

aboon, 
An'  if  ye  had  a  thocht  to  spare  for  them  ye  left 

behin'?" 

"  Their  claes  were  like  the  sun,  faither,  that  shines 

at  early  morn; 
I  gazed  in  wonder  on  them  a'  like  ane  jist  newly 

born, 
They  claspt  me  to  their  lovin'  breasts,  an'  kiss'd  me 

owre  an'  owre 
As  I  sat  'mong  scented  roses  in  a  bonnie  sunny  bower. 

"  The  trees  aboon  oor  heids  drapt  doun  their  flowers 

o'  white  an'  red, 
While  lauchin'  bairnies  gather'd  them  to  mak'  me  a 

saft  bed ; 
The  branches  made  sweet  music  as  the  winds  did 

saftly  blaw, 
While  sweetly  frae  the  distance  cam'  the  sough  o' 

waterfa'. 

"  Yet  for  a'  I  wasna  happy,  mournfu'  thochts  within 

me  grew, 
Though  lambs  were  sportin'  at  my  feet  an1  birds 

aroun'  me  flew; 
For  I  thocht  me  o'  the  folk  at  hame,  my  mither 

greetin'  sair, 
You,  faither,  weetin*  wi'  yer  tears  the  wee  deid  facie 

there. 

E 

"  The  angels  saw  an'  kiss'd  awa'  the  tears  that  wat 
ray  cheek, 

Sae  fu'  o'  sympathy  themsel's  to  me  they  couldna 
speak; 

But  they  made  a  cradle  o'  their  airms  an'  laid  me 
saftly  there, 

Then  ere  I  wist  awa'  they  flew  owre  leagues  o'  land- 
scapes fair. 

"  They  said  we'll  tak'  ye  to  a  place  whaur  love  alane 

is  law, 
To  ane  wha  frae  thy  lovin'  heart  will  drive  sad  thochts 

awa', 
To  Him  wha  bless'd  wee  bairns  langsyne  an'  took 

them  on  His  knee, 
Caress'd  an'  kiss'd  them  ane  by  ane,  jist  puir  folks' 

weans  like  thee. 

"  Then  on  a  spot  besprent  wi'  flowers  they  set  me 

gently  doun, 
While  saints  an'  angels  han'  in  han'in  wonder  gather'd 

roun', 
An'  there  stood  ane  among  them  a'  by  saint  an'  sage 

adored, 
He  claspt  me  in  His  airms,  an'  then  I  kent  it  was  the 

Lord. 

"  'Twas  then  my  griefs  were  a'  forgot,  my  heart  wi' 

rapture  burned, 
I  kent  He  wad  dry  up  the  tears  o'  them  for  me  wha 

mourn'd; 

An'  when  He  whisper'd  '  Annie,  dear !  lay  a'  thy  griefs 

on  Me,' 
I  looldt  in  His  face  an'  said  I  think  I'll  bide  wi' 

Thee. 

"  Then  high  in  Heaven  arose  the  strains  o'  the  angelic 

choir, 
Their  jewel'd  fingers  swept  the  strings,  an'  smote  the 

trembling  wire, 
But  when  the  gatherin'  host  aboon  took  up  the  joyous 

theme, 
Their  loud  hosannas  wauken'd  me,  an'  that  was  a' 

my  dream." 

"  'Twas  He,  an'  nane  but  He,  Annie,  thy  King  an' 

lovin'  Lord, 

Let  us  accept  it  as  a  sign  thy  health  will  be  restor'd, 
An'  no  as  some  wad  gar  us  think  ye're  gaun  to  lea' 

us  noo; 
God  grant  it  may  be  mony  years  before  thy  dream 

come  true." 


THE  WEE-WOBN  FKOCK. 

OH,  there's  mony  a  sad  sicht  in  this  big  busy  toun, 
An'  waefu'  things  happenin'  on  ilka  haun', 

But  I  saw  a  sicht  yestreen  brocht  the  tears  happin' 

doun— 
'Twas  a  wee  lassie's  frock  hingin'  up  in  the  pawn 

Hingin'  by  itsel'  in  the  window  sae  wide, 

A  spectacle  to  a',  but  a  blythe  sicht  to  nane — 

The  wee  soople  sleeves  hingin'  doun  by  the  side, 
As  if  wae  for  the  loss  o'  the  absent  wean. 

Oh,  what  could  it  be  gart  my  heart  fill  sae  fu'  ? 

It's  no  aboot  the  frock  that  I  mak'  my  sad  mane, 
But  the  wee  thing  that  wore  it — oh,  whaur  is  she  noo  ? 

An'  is  there  naething  left  noo  to  hap  the  bit  wean  ? 

It  wasna  a  new  frock,  nor  fitted  to  adorn 
Some  wee  elfin  princess,  or  fairy,  I  fear; 

Ae  button  aff  the  sleeve,  an'  the  hem  a  kenin'  worn — 
In  short,  jist  a  frock  fit  for  ilka-day  wear. 

I  couldna  help  thinkin'  that  day  it  was  new 

Hoo  the  wee  han's  wad  clap  when  the  bairnie  gat 

it  on; 
Hoo  her  wee  gleesome  lauch  wad  ring  the  biggin' 

through, 

While  her  joy-lichtit  een  like  twa  clear  starries 
shone. 

What  can  it  be  ava'  that  sae  quenches  the  heart's  lowe, 
An'  mak's  folk  sic  monsters,  it's  hard  to  un'erstan' ; 

If  ocht-ane  wad  think — could  that  mither's  bosom 

thowe, 
It  wad  be  that  wee  frock  in  the  window  o'  a  pawn. 

I  think  I  see  the  wee  shouthers  frockless  an'  bare, 
Shiverin'  wi'  the  cauld,  saying,  "  Mammy,  are  ye 
gaun 

To  buy  me  a  new  ane?  if  sae,  I  dinna  care," 
Ah  me,  she  disna  ken  it's  awa'  to  the  pawn. 

Oh,  dool  on  the  mither  that  could  rob  ane  sae  wee ! 

Her  ain  flesh  an'  bluid  tae,  an'  a'  for  a  groat; 
A  woman  sae  heartless — an'  mony  sic  there  be — 

1  wadna  like  to  lippen  wi'  my  purse  or  my  throat. 

There's  something  wrang  at  hame,  some  wolf  in  the 

fauld, 

Or  sichts  like  thae  in  pawnshops  oor  een  wadna  see ; 
Wha  kens  but  'neath  the  green  sod  her  wee  heart  lies 

cauld — 
At  rest  the  wee  han's  that  pu'd  gowans  on  the  lea. 

Far  better  it  were  sae,  that  the  wee  thing  were  deid, 
An'  hame  amang  the  angels — to  lauch,  sport,  an' 
play, 

Than  wi'  a  drucken  mither  sic  a  waefu'  life  to  lead; 
Lord,  drive  awa'  the  drink  curse,  we  earnestly  pray 

O  Scotland,  the  canker  is  bred  in  thy  banes ! 

Owre  weel  we  a'  ken  what  mak's  sic  miserie ! 
"What  strips  aff  the  frocks  o'  thy  guileless  wee  weans, 

An'  brings  the  saut  tear  to  my  puir  Muse's  e'e. 

THE  WEE  DOUG'S  APPEAL  TO  HIS  DEUCKEN 
MAISTEE. 

[Suggested  by  seeing  a  little  dog  sitting  at  the  door  of  a  public- 
house,  and  looking  anxiously  toward  the,  interior,  where  stood 
a  man,  apparently  its  master,  very  much  intoxicated.  ] 

PART  I. 

O  COME  awa !  dear  maister  mine,  ye  mamma  langer 

stay, 
The  mornin'  sun  is  spielin'  up  the  gowden  heights  o* 

day, 
Ye  ken  we  hae'na  been  at  hame  sin'  yesterday  at 

three ; 
Forbye,  the  whisky  folk  frae  ye  hae  ta'en  yer  last 

bawbee. 

Wee  Johnnie  11  be  greetin' — his  puir  mammy  be  sae 

sad — 
An'  Jeanie  lookin'  a'  the  hocse,  aye  spierin'  for  her 

dad; 
Nae  won'er  we  hae  scrimpit  meals,  an'  sometimes 

nane  ava, 
When  there's  nae  siller  in  the  hoose  to  keep  fell  want 

awa'. 

They'll  won'er  whaur  their  duggie  is — puir  things 

they  dinna  ken 
I'm  watchin'  owre  their  faither  in  the  drunkard's 

laithsome  den; 

Yet  sweet  reward  for  a'  my  care,  ance  hame,  they'll 

cuddle  me, 
An'  Jeanie  frae  her  wee  white  han'  her  sugar' d  piece 

will  gie. 

0  wae  betide  the  whisky  folk,  they  rob  puir  workin'- 

men, 

Then  fling  them  oot  like  ne'er-do-weels,  when  they've 
nae  mair  to  spen'; 

1  dae  my  best  to  keep  ye  oot,  an'  mony  a  kick  I  thole, 
But  v/heii  yer  in  I'd  easier  draw  a  badger  frae  its  hole. 


'Twas  jist  yestreen  nae  far'er  gane,  I  saw  that  ye  war 

fou, 
Sae  gie'd  a  bark  to  wauken  ye,  an'  gie'd  your  breeks 

apu'; 
When  at  me  ran  the  whisky  man,  an'  drew  me  sic'na 

kick, 
It  sent  me  yowlin'  frae  the  hoose,  sair  limpin'  wi'  the 

lick. 


'Twasna'  for  a'  the  din  I  made  that  set  the  loon  on 

me — 
He  kent  ye  had  some  siller  left  to  spen'  on  barley 

bree; 
But  haud  a  wee,  I'll  seize  him  yet,  an'  gie  him  sic  a 

rug, 
He'll  think  twice  ere  he  lift  his  fit  to  ony  puir  man's 

doii£. 

It's  no'  alane  the  misery  ye  bring  upon  yersel' — 
Ye'll  bring  yer  bairnies  to  disgrace,  an'  break  the 

heart  o'  Nell ; 
Ye'll  sune  be  oot  o'  hoose  an'  ha' — an'  harken,  in  yer 

lug- 
Yell  maybe  miss,  when  I  am  deid,  yer  ain  bit  tousie 

doug. 

Ye'll  no  hae  me  to  warn  ye  o'  horses,  gigs,  an'  cars, 
Nor  watch  when  ye  are  sleepin'  fou  beneath  the  pale 

nicht  stars; 
What  ither  doug  wad  thole  yer  cuffs  an'  lead  ye  safely 

hame, 
An'  follow  ye  through  win'  an'  weet — affc  wi'  a  hungry 

warne! 

Ye  min'  that  awfu'  winter  nicht  ye  lay  amang  the 

snaw, 
Cauld  sleet  an'  drift  fell  frae  the  lift,  the  win'  did 

fiercely  blaw; 
To  keep  ye  warm  an'  safe  frae  harm,  I  lay  upon  your 

breist, 
An'  ilk  ane  said  ye  aw'd  yer  life  to  me,  yer  faithfu' 

beast. 

Ye  wer'na  aye  sae  fond  o'  drink — it  was  a  happy  hame 
When  wife  an'  bairns,  guidman  an'  doug,  join'd  in 

the  bly thesome  game ; 
We  then  had  walth  to  eat  an'  drink — braw  claes  for 

kirk  an'  fair — 
An'  o'  the  best,  amang  the  rest,  yer  douggie  got  his 

share. 

But  win'  an'  weet,  the  want  o'  meat,  e'en  cuffs  an' 

kicks  I'd  thole, 
Gin  ye'd  but  promise  to  forsake  this  waur  than  Satan's 

hole; 
I  fain  wad  come  an'  pu'  ye  oot,  but  daurna'  for  my 

lugs— 
The  public-hoose  is  no  a  place  for  either  men  or  dougs ! 


PABT  II. 

0  come  awa',  for  ony  sake,  nor  heed  that  whisky-man, 
To  set  yer  heart  against  yer  doug,  he's  tryin'  a'  he  can; 
He  needna  shake  his  neive  at  me,  nor  think  to  gar 

me  rin, 

I'm  still  a  tarrie  at  the  heart,  though  worn  to  hair 
an'  skin. 

1  ne'er  wad  darken  his  door  step,  an'  'twerna  for 

yersel', 

I  hae  a  duty  to  perform,  baith  to  the  bairns  an'  Nell; 
Puir  things,  my  thochts  are  a'  on  them,  but  ye  ne'er 

fash  yer  lug ; 
Sae  wae  for  them,  I  whiles  could  greet,  though  I  am 

but  a  doug. 

D'ye  ye  min'  that  day  wee  Annie  dee'd? — her  lips 

were  cauld  an'  blue, 
Hoo,  puir  wee  thing,  sae  lovingly  she  to  her  breast 

ye  drew? 

Her  cauld  ban's  lock'd  aboot  yer  neck,  it  made  iny 

heart  feel  sair, 
To  hear  her  plead,  wi'  her  last  breath,  that  ye  should 

drink  nae  mair. 


Ye  ken  if  ye  hae  kept  yer  word  to  yer  wee  deein'  wean. 
That  very  day  her  heid  was  laid  aneath  the  kirkyard 

stane, 
Ye  gaed  straucht  to  the  public-hoose — nae  doot  to 

droon  yer  care, 
But  though  I'm  but  a  doug,  I  ken  there's  nae  real 

comfort  there. 


Yer  surely  daft — na,  waur  than  daft — to  sell  the  joys 

o'  hame, 
For  drink  that  mak's  ye  sic  a  fule,  gar's  e'en  yer 

doug  think  shame; 

It  freezes  luve — it  kills  respec' — it  mak's  ye  no  yersel' ; 
An'  waur  than  a',  ye're  like  a  bear  baith  to  the  bairns 

an'  Nell. 


An'  sic  a  fricht,  the  ither  nicht,  we  gat  when  ye  were 

fou, 
Ye  said  ye  were  in  some  dark  pit,  'mang  deils  an' 

bogles  blue — 
The  very  sweat  brak'  on  yer  face,  yer  hair  stood  a' 

on  en', 
An'  Nell,  puir  body,  ran  like  wud  to  fetch  the  neebors 

ben. 


WEE  TIBBIE'S  GARLAND.  83 

Wee  Jock  has  scarce  a  trouser  left — wee  Jeanie's 

frock  is  thin — 
An'  as  for  me,  my  very  banes  are  stickin'  through 

my  skin; 
Yer  ain  coat's  fa'in'  aff  yer  back — ye've  scarce  a  sark 

ava — 
An'  Nell,  yer  wife,  I'm  wae  to  see,  rins  bare-fit  'mang 

the  snaw. 

An'  I  were  you,  an'  had  like  you,  a  wife  an'  twa  sic 

weans, 
I'd  toil  for  them,  though  I  should  wear  my  fingers  to 

the  banes; 
The  precious  clink  ye  spen'  on  drink,  wad  busk  them 

oot  fu'  braw 
An'  mak'  their  cheeks,  sae  pale  an'  thin,  like  simmer 

roses  blaw. 

0  waes  me !  an'  ye  dinna  men',  I  fear  the  bairnies 

baith 
Will  sune  be  wi'  their  sister  in  the  cauld,  cauld  hoose 

o'  death; 
But  wad  ye  tak'  a  manly  thocht,  an'  break  the  whisky 

jug, 
'Twad  mak'  yer  name  a  paradise  an'  me  a  happy 

doug. 

THE     TWA    DOUG  S. 

(NEW  VERSION.) 
BEING  A  SEQUEL  TO   "THE  WEE  DOUG'S  APPEAL." 

OSCAR  (A  Publican's  Dog.) 

4f  Wow,  Alton!  it's  an  awfu'  time  sin*  ye  were  here 

aboot; 
My  gudeness !  ye're  sae  altered,  that  I  maist  begin  to 

doot, 

As  folk  say,  yer  identity — sae  fat  an'  fair  ye  seem : 
Ye're  surely  in  some  cook-shop  noo,  or  fed  on  curds 

an'  cream. 

-"  Yer  hair  is  laid  sae  smoothly  back,  yer  neck  sae 

sleek  an'  braw, 

Wi'  feet  as  white  as  if  ye  wore  a  glove  on  ilka  paw ; 
Sae  gracefully  ye  curl  yer  tail,  sae  arch  ye  cock  yer 

lugs — 
There's  ups  an'  douns  in  life,  'twad  seem,  amang  the 

very  dougs. 

"  It's  no*  sae  lang,  my  gentle  frien',  sin'  ye  were  nae 

sae  fine, 
When  ilka  hair  stood  frae  yer  back  like  birses  on  a 

swine ; 
Yer  tautit  wame  bedraigled  a',  wi'  paidlin'  through 

the  dibs; 
While  through  yer  skin,  sae  lank  an'  lean,  the  bairns 

wad  count  yer  ribs. 


WEE  TIBBIE'S  GARLAND.  85 

"  0  mony  a  day  afore  oor  door  ye  lay  upon  the  flags, 
While  through  the  hair  yer  hainches  twa  stuck  oot 

like  timmer  knags; 
Sae  weak  through  want,  ye  scarce  could  wag;  while 

mony  a  hearty  thunap 
The  laddies  gied  ye  wi'  a  rung  oot  owre  yer  baney 

rump. 

"But  whaur  is  Sandy  Semple  noo? — the  man  ye 

serv'd  sae  weel, 
Wha  lang  was  oor  best  customer,  an'  wore  oor  cauk 

an'  keel; 
He  canna  hae  gien  owre  the  drink,  the  chiel  had  nae 

sic  wit : 
He'll  hae  drapt  aff,  like  mony  mair,  in  some  deep 

boozin'  fit. 
• 

"  An'  whaur's  the  puir  young  wife  that  used  to  come 

an'  spier  for  him, 
While  he  wad  ramp  an'  rave  an'  swear,  like  ony 

Satan's  limb, 
An'  threaten,  if  she  didna  gang,  to  fell  her  to  the 

grun, 
While  Maister  at  the  counter  stood  an'  leuch  to  see 

the  fun? 

"An'  whaur — or  else  I'm  far  mista'en,  he  had  twa 

bonnie  weans; 
I've  heard  him  threaten,  in  his  cups,  to  knock  oot 

Johnnie's  brains. 

Hae  they,  like  him,  grown  ne'er-do-weels?  or  are  the 

puir  things  deid? 
Far  better  they  were  ta'en  awa',  than  sic  a  life  to 

lead." 

AFTON  (A  Teetotaler's  Dog). 

"Ay,  Oscar,  there  are  ups  an'  douns  'mang  dougs  nae 

less  than  men : 

It's  altered  days  wi'  you  as  weel,  I  doot  ye  hardly  fen; 
Ye're  no  sae  sleek's  ye  used  to  be,  nor  are  ye  half  sae 

crouse ; 
Say,  are  ye  still  in  tow  wi'  him  wha  keeps  the  public 

hoose? 

"  D'ye  mind  ye  used  to  growl  at  me,  because  I  wadna 

bide 
Awa'  frae  him  wha  sat  an'  boozed  a'  day  at  your 

fireside ; 
An'  though  yer  maister  egged  ye  on  to  tear  me  limb 

frae  limb, 
Ye  still  had  pity  on  puir  me,  though  there  was  nane 

in  him. 

"  Scuil  laddies  gied  me  mony  a  kick,  an'  ca'd  me 

mony  a  name, 
Yet  still  to  Sandy  I  was  true,  though  he  was  sair  to 

blame. 
When  aff  the  drink  he  was  sae  kin' — fell  Drink!  'twas 

his  mishap; 
Yet  aye  yer  maister  plied  him  wi't  as  lang's  he  had 

a  rap. 

"But  noo  wi'  us  it's  altered  days— a  happy  wife  is 

Nell; 

In  Sandy  there  is  sic  a  change — yell  see  it  in  mysel'; 
He  never  prees  the  demon  drink,  nor  joins  the  drouthy 

core, 
"While  publicans,  abune  a'  men  on  earth,  he  dees 

abhor. 

"  Wee  Jock  an'  Kate  are  stout  an'  hale,  weel  fed, 

weel  cled,  an'  clean, 
An'  kindly  Sandy  cuddles  them  when  he  comes  hame 

at  e'en. 
0,  when  I  see  his  brawny  airms  the  bairnies  faulded 

roun', 
Got  owre  my  nose,  in  spite  o'  fate,  the  tear  comes 

happin'  doun. 

"An'  when  he  strokes  my  gawsie  back,  or  claps  my 

sonsy  hide, 
An'  ca's  me  his  auld  trusty  tyke,  I  wag  my  tail  wi' 

pride. 
Wow,  Oscar !  'tis  a  blessed  thing  when  men  come  to 

their  sel', 
For,  while  they  are  the  slaves  o'  drink,  hame's  jist  a 

perfect  hell." 

OSCAR; 

"  Sic  life  I  ken  owre  weel  aboot,  I  see  it  ilka  day, 
Sin'  maister  to  the  cursed  drink  liimseV  has  fa'n  a 
prey: 

His  family  a'  hae  gane  to  wrack,  his  wife  drinks  like 

a  whale, 
Till  noo  she's  like  a  whisky  cask,  or  tun  o'  *  Burton* 

ale. 

"  He's  ta'en  a  shop  whaur  decent  folk  will  hardly 

venture  in, 
Whaur  drucken  wives  an'  duddie  weans  a'  day  to  ruin 

rin, 
Na,  waur — the  scum  o'  woman-kind,  the  pests  o'  ilka 

toun, 
Crood  in  to  drink  their  ill-won  gains,  the  pangs  o* 

thocht  to  droon. 

"An'  sic  a  tearin'  swearin'  set!  sic  aiths  dart  frae 

ilk  tongue ; 
Whilk  sooner  than  I  wad  repeat,  I'd  let  mysel'  be 

hung. 
I'm  sick  o't  Afton !  real  heart  sick,  an'  whiles  wish  I 

were  deid, — 
Than  bide  wi'  him  in  sic  a  hole  I'll  rather  beg  my 

bread." 

AFTON. 

"I  won'er  whiles  oor  magistrates  permit  sic  dens  ava ; 
An'  I  were  them,  an'  had  the  power,  I'd  steek  them 

ane  an'  a'. 
An'  yet  if  wark-folk  had  but  sense  to  keep  oot  o'  their 

reach, 
It  wad  dae  mair  to  steek  them  up  than  a'  teetotalers 

preach. 

"Yell  maybe   think  I'm   prejudeezed,    as    I'm    a 

temperance  doug; 
Yet  'bout  their  '  Leagues'  an'  *  liquor  laws'  I  never 

fash  my  lug. 
The  folk  that  suffer  through  the  drink  hae  maist 

themsel's  to  blame, 
Yet  aye  the  lash  fa's  sairest  on  the  innocent  at  hame. 

"  But  come  an'  join  oor  Temperance  folk,  they'll  keep 

ye  bien  an'  braw: 
They've  fatter  pigs  an'  sleeker  hens— in  fact  they're 

kin'  to  a'. 
I  needna  bid  ye  tak'  the  pledge,  for  whisky,  ale,  or 

wine 
Ne'er  crossed  yer  craig,  I  daur  be  sworn,  as  little  hae 

they  mine. 

"  An'  after  this,  I  hope  an'  trust,  nae  member  o'  oor 

race 

Will  eat  the  bread  o'  publican,  but  count  it  a  disgrace : 
Sae  come   awa',  auld  crony  mine,  frae   yon  auld 

badger's  den, 
Ye'll  gain  respect  frae  honest  dougs,  as  weel  as  sober 

men." 


THE  PEKPLEXED  PEEACHEE. 

THE  beardless  embryo  of  a  Scotch  divine 
In  College  gifts  and  graces  great  did  shine; 
So  great  in  logic,  famed  for  eloquence, 
The  Presbytery  at  once  did  him  license 

To  preach  theology  to  saint  and  sinner, 

Marry,  baptise,  and  otherwise  earn  his  dinner. 

Soon  kirks  and  congregations,  far  and  near, 

Impatient  grew  this  prodigy  to  hear, 

And  sent  him  invitations,  not  a  few, 

To  preach — no  matter  what,  if  only  new. 

At  length,  more  to  the  point,  a  call  there  came — 

Unanimous;  the  spot  we  need  not  name. 

A  village  church  it  was,  in  rural  glen, 

Where  looms  in  grandeur  a  gigantic  Ben; 

With  boundless  tracts  of  heath  and  thymy  moor, 

O'er  which  the  healthful  breeze  blew  sweet  and  pure. 


Our  Alma  Mater's  darling,  duly  wean'd, 

Behold  him  now,  a  minister  ordained, 

While  twelve  sleek  hands  like  slates  laid  on  his  head, 

Symbol  unnumber'd  blessings  on  him  shed. 

Their  solemn  task  perform'd,  the  Presbytery 

Smoke,  drink  and  dine,  bless  God,  then  homeward 

hurry, 

Leaving  our  young  Boanerges  to  pursue 
His  calling  high  'mid  "  scenes  and  pastures  new.'* 
Alone  with  his  own  thoughts  came  sad  misgivings, 
Dread  thoughts  of  failure,  evil-spirit  movings 
Towards  his  flock.     To  him  each  face  was  new, 
And  strange,  unsympathetic ;  while  a  few 
Seemed  hypocritical,  and  would,  no  doubt, 
Do  all  they  could  to  turn  clean  inside  out 
His  sermons,  lectures,  prayers,  and  orations — 
Thus  damp  his  zeal,  besides  exhaust  his  patience. 

But  he  no  less  resolved  to  do  his  duty, 
Solaced  his  soul  with  nature's  glowing  beauty, 
Drank  inspiration  from  the  ambient  air, 
And  with  the  gods  communed  in  fervent  prayer. 
Nor  only  in  his  little  private  study 
Eehearsed  the  grand  discourse  prepared  and  ready 
'Gainst  Sabbath  to  astound  his  congregation, 
And  by  sheer  force  command  their  admiration ; 
But  sought  the  deep  seclusion  of  the  hills, 
Lulled  by  the  psalmody  of  mountain  rills ; 
His  church  the  dreary  moor  where  silence  reigned—- 
His pulpit  the  turf  dyke  'gainst  which  he  lean'd. 
One  wave  of  that  weird  wand  imagination, 
And,  lo !  before  him  stood  his  congregation. 
There,  o'er  them  shook  the  terrors  of  the  Word, 
Wav'd  his  right  hand  as  if  it  held  a  sword; 
Poured  forth  the  lava  of  his  ardent  soul — 
The  fiery  sentences  did  flash  and  roll, 
Like  thunder- javelins,  on  the  startled  air. 
But  ere  our  wrapt-declaimer  is  aware, 
Another  audience  had  gathered  near, 
This  new  Elias  of  our  times  to  hear — 
The  native  ruminants  of  that  wild  region, 
Strangers  alike  to  science  and  religion — 
Fat  oxen,  sheep,  cows,  stirks,  and  sportive  lambs — 
The  latter  peeping  from  behind  their  dams — 
All  gaze  upon  him  with  wide  wondering  eyes, 
Spell-bound,  they  listen  with  a  mute  surprise. 
Encouraged  by  the  sight,  our  young  divine 
Accepts  their  homage  as  a  hopeful  sign 
Of  future  success  with  his  human  flock, 

Whose  stony  hearts,  determined  to  unlock. 

He  rises  with  the  greatness  of  his  theme; 

Foam- wreathed  his  lips,  his  eyes  with  frenzy  gleam. 

Inspired  anew  hy  such  attention  given, 

He  calls  on  all  to  put  their  trust  in  Heaven, 

Hold  fast  the  creed  of  Calvin,  Beza,  Knox, 

Or  share  the  doom  of  the  unorthodox. 


Their  first  surprise  once  o'er,  his  audience, 
Not  being  used  to  ponder  in  suspense, 
Grew  restless — some  to  yawn  and  shake  the  head, 
As  if  in  doubt  of  much  that  he  had  said ; 
"While  one,  in  wicked  malice  or  in  sport, 
Hoisted  her  tail  and  gave  a  brutish  snort 
That  raised  a  wild  commotion  and  a  rout ; 
The  sheep,  no  less  affected,  wheel'd  about, 
Turning  upon  our  hero  their  behinds, 
Leaving  our  preacher  preaching  to  the  winds. 
"  Such  is  the  world,"  soliloquised  the  youth — 
"  They  turn  their  backs  on  him  who  speaks  the  truth, 
Close  to  the  beautiful  both  eyes  and  ears ; 
Slaves  to  cursed  ignorance  and  brutish  fears." 
Still  harder  things  our  preacher  would  have  said, 
When  something  heavy  bumped  down  on  his  head ; 
Another!  yet  another!  thundered  down; 
Huge  sods  of  peat,  square-cut,  sun-bak'd  and  brown, 
Hurled  by  no  puny  hand;  more  like  some  fiend 
Possessed  the  turfy  wall  'gainst  which  he  leaned, 
Whose  name  it  might  be  legion ;  hence  the  rout, 
Unceremonious,  of  the  friendly  nowt. 

Imagination  conjured  up  the  rest — 

Of  spiteful  brownies  that  our  moors  infest. 

And  as  to  valour  still  belongs  discretion, 

Our  hero,  in  his  growing  consternation, 

Like  frightened  courser  swift  took  to  his  heels; 

A  hero  still — for  who  can  cope  with  deils  ? 

But  now  to  solve  the  mystery.     Walter  Gunn, 

The  shepherd,  had  resolved  to  have  some  fun 

That  day  at  the  new  minister's  expense ; 

And  so  had  lain  concealed  behind  the  fence. 

'Twas  he  awoke  the  terror  of  the  herd, 

When,  spite  of  preacher  or  the  preached  Word, 

They  helter-skelter  scampered  from  the  spot, 

Leaving  our  hero  like  good  Mrs.  Lot — 

No,  not  a  saline  pillar,  but  a  warning 

To  young  aspirants  crazed  with  grace  or  learning, 

And  now,  to  crown  and  magnify  his  fears,* 

Had  tumbled  down  the  dyke  about  his  ears! 


THE  LAIRD  0'  DEREINANE. 

A  BALLAD. 

JEANIE'S  gane  oot  lamenting 

Lamentin'  a'  her  lane ; 
To  please  her  dad,  she's  forced  to  wed 

The  laird  o'  Derrinane. 

She's  socht  the  howe  o'  the  green  wood, 
Ta'en  shelter  in  the  shaw, 

That  nane  may  see  the  saut,  saut  tears 
That  frae  her  een  doun  fa'. 

Her  gowden  locks,  frae  'neath  her  snood, 

In  wild  disorder  flow; 
While  to  the  winds  that  heedless  pass 

She  vents  her  tale  o'  woe. 

"  Oh,  were  he  but  a  younger  man, 

Though  horn  in  lowly  cot, 
Gude  kens,  to  me  it  wad  be  bliss 

To  share  his  humble  lot. 

But  to  be  wed  to  sic  a  carle — 

Tied  up  to  ane  sae  auld, 
Sae  grim  an'  grey,  sae  bleer'd  an'  blae, 

It  mak's  my  bluid  rin  cauld. 

As  weel  mate  dreamy  dark-broo'd  Nicht 
To  gay  an'  gladsome  Noon, 

Or  frosty-bearded  Januar', 
To  fair  an'  flowery  June. 

No,  rather  let  me  loup  yon  lin, 

'Twad  be  less  sin  in  me, 
Than  for  the  sake  o'  warld's  wealth 

An  auld  man's  bride  to  be." 

She  rose  to  seek  the  darksome  pool, 

That  murmur'd  far  below, 
Sin'  there  was  nane  to  hear  her  mane — 

Tak'  pity  on  her  woe. 


WEE  TIBBIE'S  GARLAND.  95 

But  as  she  turned  her  frae  the  spot 

To  carry  oot  her  plan, 
Or  ere  she  kent,  before  her  stood 

A  gallant  gentleman. 

Health's  ruddy  hue  was  on  his  cheek— 

Though  ne'er  a  youth  was  he — 
V/hile  tender  was  the  lovin'  licht 

That  sparkled  in  his  ee. 

"  What  ails,  what  ails  thee,  bonnie  lass, 

That  mak's  thy  cheek  sae  wan? 
I  ne'er  had  dreamt  sae  fair  a  flower 

Did  blossom  in  oor  Ian'. 

Come  sit  thee  doun  upon  this  bank, 

That  I  thy  tale  may  hear; 
Syne,  I  will  be  thy  ain  true  knicht, 

By  a'  that's  guid  I  swear!" 

His  kindly  looks,  his  manly  words, 

Brocht  up  the  rosy  blush 
To  Jeanie's  cheek;  through  a'  her  veins 

A  feeling  strange  did  rush. 

She  tauld  the  stranger  her  sad  tale 

0'  misery  an'  pain, 
Hoo  she,  to  please  her  sire,  maun  wed 

The  laird  o'  Derrinane. 

"  The  thing's  a'  settled,  past  rernead, 
I  heard  my  mither  say, 

An'  here,  to  claim  me  for  his  bride, 
He  comes  this  very  day !" 

"An'  wha's  this  laird  o'  Derrinane, 
That  fills  thee  wi'  sic  fear? 

He  sure  maun  be  some  gruesome  ghoul; 
I  wish  we  had  him  here ! 

An'  when  saw  ye  this  aged  wicht, 
Wha  comes  to  marry  thee  ? 

An'  is  there  nocht  aboot  the  carle 
To  please  a  lassie's  ee?" 

"  I  saw  him  ance,  it  may  be  twice — 
It's  mony  years  since  than, 

For  I  was  but  a  lassie  wee, 
An'  he  a  bearded  man. 

He  was  my  faither's  crony  leal — 
Fast  frien's  were  aye  the  twa, 

An'  noo,  withoot  my  leave,  he  comes 
To  carry  me  awa' ! " 

"  Oh,  say  nae  mair,  my  ain  sweet  lass, 

But  buckle  to  my  side, 
I'll  free  ye  frae  your  troubles  a', 

An'  ye'll  but  be  my  bride ! 

I  hae  a  hoose,  a  dainty  farm, 
Whaur  kye  feed  on  the  lea, 

Fat  sheep  a  fiel',  baith  maut  an'  meal 
Aneuch  for  thee  an'  me. 

Say  but  the  word,  we'll  to  Mess  John, 

My  ain  true  love,  my  life ! 
Syne  to  thy  faither  an'  the  laird, 

Present  ye  as  my  wife." 

What  could  she  say,  what  could  she  dae, 

'Gainst  sic  a  winnin'  tongue  ? 
She  felt  she  lo'ed  him  as  her  life, 

Albeit  he  wasna  young. 

Ah,  love,  sweet  love !  nae  ither  lowe 

The  human  heart  sae  warms ; 
What  could  the  helpless  lassie  dae 

But  fa'  into  his  airms  ? 

Nae  sooner  wed,  an'  welded  fast 

By  Hymen's  sacred  fire, 
Than  in  a  carriage  aff  "they  rode 

To  meet  her  angry  sire. 

•'What  gars  ye  look  sae  glum,  auld  man? 

An'  you,  auld  dame,  sae  queer? 
Ye've  seen  a  man  an'  wife  before ; 

Look  up!  sweet  Jeanie  dear  I" 

She  didna  see  the  meanin'  wink 

That  pass'd  between  the  twa, — 
Her  faither  an'  her  ain  guidman, 

As  they  met  in  the  ha'. 

For  oh!  she  was  sae  fu'  o'  dread 

0'  what  was  yet  to  come — 
A  mither's  hate,  a  faither's  curse — 

She  dreed  micht  be  her  doom. 

Wi'  kennilt  ee  an'  wrathfu'  broo, 
The  auld  man  view'd  the  pair; 

Syne  fell  he  back  upon  his  seat, 
An'  lauch'd  till  he  was  sair. 

"  To  think,"  quo  he,  "  that  bairn  o'  mine 
Should  be  sae  far  mista'en; 

Dinna  ye  see,  ye  doited  wench, 
Ye've  married  Derrmane !  " 


WHAT'S  THE  MATTER? 

WHAT'S  the  matter,  what's  the  matter? 
Tliat  a  woman  and  a  daughter 
Of  that  God  who  made  us  all, 
Should  from  womanhood  thus  fall, 
All  life's  sweetness  turned  to  gall : 
What's  the  matter,  what's  the  matter? 

Fair  by  nature,  and  still  young, 
Yet  with  rags  and  patches  hung, 
Hair  dishevel'd,  bloodshot  eyes; 
Would  thy  mother  in  this  guise 
Know  her  once  beloved  daughter? 
What's  the  matter,  what's  the  matter? 

In  her  laughter  there's  no  mirth, 
Cheeks  where  dimpling  smiles  had  birth, 
Dust  begrim'd  and  hollow  now, 
Seam'd  with  care  the  youthful  brow; 
Urchins  point  the  finger  at  her: 
What's  the  matter,  what's  the  matter? 

Eyes  that  once  were  like  the  dawn, 
When  the  night  clouds  are  withdrawn; 
What  hath  quench'd  their  joyous  light? 
Whence  their  soul  eclipsing  blight  ? 
Soul  once  pure  as  sparkling  water : 
What's  the  matter,  what's  the  matter? 

Gleam  of  crystal,  glare  of  brass, 
Hold  her  eye,  she  cannot  pass ! 
Child  of  poverty  and  sin, 
Wilt  thou — wilt  thou,  venture  in? 
Hopeless  woman!  Eve's  frail  daughter! 
Ah !  I  see  now  what's  the  matter. 

God  who  made  yon  star-gemmed  roof, 
For  how  long  shall  this  vile  hoof 
Tread  thy  children  under  foot, 
"  Sink  the  man,  exalt  the  brute," 
Even  fair  woman  bruise  and  batter? 
0  that  we  could  end  the  matter ! 

Till  by  some  great  purpose  fir'd, 
Though  we  preach  like  men  inspired, 

Vainly  we  thy  truth  reveal, 
Souls  must  suffer,  men  must  feel — 
Deeds  we  want,  not  wordy  patter, 
If  we  wish  to  mend  the  matter. 


THY  DAELING  IS  NOT  DEAD! 

FOND  mother,  do  not  weep ! 

Though  we  have  laid  him  in  the  grave's  cold  bed, 
And  death  hath  lull'd  him  to  his  long,  last  sleep, 

Thy  darling  is  not  dead! 

That  which  we  gave  to  earth 
Was  but  the  garment  by  the  spirit  worn, 
Death  to  the  outer  is  the  inner's  birth; 

A  seraph  now  he's  born. 

A  prince  among  his  peers, 

'Mong  bright  child  angels  now,  he  lifts  his  head. 
Oh  let  this  thought  restrain  for  aye  thy  tears, 

"  My  darling  is  not  dead." 

Eather  rejoice  that  now 

Thou  hast  in  Heaven  laid  up  this  treasure  rare, 
That  thou  hast  dropt  behind  Death's  goring  plough 

One  seed  of  fruitage  fair. 

From  which  one  day  thou'lt  reap, 
When  thine  own  span  of  lower  life  hath  sped, 
The  golden  harvest,  piled  in  garner'd  heap, 

For  why  ?     He  is  not  dead ! 

Why  vainly  dost  tliou  grope 
For  some  faint  opening  to  the  light  above, 
When  thine  own  heart,  doth  hold  a  star  of  hope — 

A  mother's  deathless  love? 

Were  there  no  other  light, 
This  one  live  glimmer  o'er  thy  spirit  shed, 
Like  God's  own  finger  on  the  gloom,  would  write — 

"  Thy  darling  is  not  dead." 

The  spirit  cannot  die, 

Of  God's  own  essence,  since  it  forms  a  part; 
Though  parted  from  us,  they  are  ever  nigh, 

To  bless  the  longing  heart. 

Nor  deem  that  now  afar 

From  those  who  love  him  hath  thy  dear  one  fled; 
Thy  love  will  draw  him  from  the  farthest  star, 

For  why,  he  is  not  dead. 

But  for  those  earth-bound  eyes 
Thou  might' st  behold  him  smiling  by  thy  side, 
And  gazing  on  thee  with  a  sad  surprise, 

As  round  thee  he  doth  glide. 

Lighter  than  thistledown 

Or  falling  snow-flake  now  thy  lov'd  one's  tread; 
Softer  than  air  the  lips  that  press  thine  own — 

Of  him  thou  callest  dead. 

Bless  God  for  this  glad  thought, 
No  mocking  mystery  of  hireling  priest, 
But  from  the  fires  of  human  suffering  wrought 

By  God  within  the  breast. 

And  while  thy  sad  thoughts  dwell 
On  that  blest  time  when  sunder'd  souls  shall  wed, 
Say  in  thy  heart  "  My  Father,  it  is  well! 

I  know  he  is  not  dead." 


KOSAMINE. 

I  TOOK  her  to  my  humble  home,  I  took  her  to  my  heart, 
A  little  friendless  orphan  girl — 
Myself  an  old  grey-bearded  carle — 
Eesolved  we'd  never  part. 

I  warm'd  and  shod  the  little  feet,  her  shivering  limbs 

I  clad, 

Spoke  soothing  words  to  calm  her  fears, 
And  kiss'd  away  the  grateful  tears 
From  eyes  that  now  were  glad. 

'Twas  winter  when  the  orphan  came,  the  days  were 

dark  and  cold, 

But  summer  came  with  Kosamine, 
Youth's  summer  in  my  heart  did  shine, 
I  felt  no  longer  old. 

The  breath  of  flowers  was  on  her  lips,  bright  sun-gold 

in  her  hair, 

The  liquid  azure  of  her  eyes 
To  me  brought  sunny  April  skies, 
Her  cheeks  June  roses  were. 


How  sad  my  life  till  Eosa  came !    even  then,  when 

down  the  stairs 

With  joy  her  pattering  footsteps  rain'd, 
I  knew  not  I  had  entertain'd 
An  angel  unawares, — 

An  angel  child  to  warm  my  heart,  and  fill  my  home 

with  glee; 

Day  after  day  thus  to  behold 
That  wee  sweet  face  of  perfect  mould, 
Was  heav'n  itself  to  me. 

And  when  the  tender  April  buds  peep'd  out  from  bank 

and  brae, 

With  step  as  light  as  thistledown 

She  led  me  out  beyond  the  town 

To  God's  green  fields  away. 

And  there,  deep  in  the  wood,  we  found  the  first 

anemone, 

Wood-sorrel  with  its  pencil'd  bloom, 
That  droops  its  leaves  when  dark  clouds  loom 
Or  night  steals  o'er  the  lea. 

Once  home  and  seated  on  the  hearth,  what  questioning 

began — 

For  she  must  know  each  floweret's  name, 
And  how  it  grew,  and  whence  it  came — 
I  was  a  puzzled  man. 

Then  by-and-by  the  golden  curls  upon  my  knee  would 

rest, 

While  in  her  face  and  in  her  eyes 
Would  well  up  wonder  and  surprise 
Too  deep  to  be  expressed. 

And  thus  the  tendrils  of  our  hearts  would  close  anu 

closer  twine, 

Each  day  the  dearer  she  to  me; 
No  wonder  in  my  doating  glee 
I  called  her  Kosa-wme. 

Oh,  foolish  heart!  Oh,  dotard  head!  ne'er  thinking, 

such  thy  faith, 

That  days  of  darkness  were  in  store, 
That  my  sweet  bud  held  in  its  core 
The  canker  worm  of  death ! 

She  died,  my  darling  Kosa  died !  a  flower  too  frail  to 

last; 

And  with  her  died  all  else  to  me — 
Eose,  daisy,  and  anemone, 
All,  all,  to  death  have  pass'd! 

Spring,  summer,  golden  autumn,  all  are  winter  now 

to  me, 

Save  when  upon  the  ear  of  Time 
Falls  heavily  the  midnight  chime, 
In  dream-land  her  I  see. 

Thus,  like  a  star,  her  deathless  love  for  me  doth 

nightly  shine; 

"While,  at  the  unseen  golden  gate, 
To  welcome  me  doth  patient  wait 
My  darling  Eosamine! 


THE    FKICHTIT    WEAN. 
PART  FIRST. 

0  WHAUR'LL  I  gae  hide,  mither?  t'will  be  a  nicht 

o'  dool, 
Yell  no  guess  what  I  saw  the  nicht,  as  I  cam'  frae 

the  schule  ? 
For  comin'  by  the  public-hoose,  the  door  wide  open 

flew, 
An'  0, 1  saw  my  faither  there,  an'  he  was  swearin'  fou. 

1  winna  sleep  a  wink  the  nicht,  to  bed  I  winna  gae — 
An'  mither,  wheja  I  ken  he's  fou,  for  him  I  canna 

pray; 

For  0,  sic  awfu'  words  he  says  to  you,  his  wifie-dear, 
My  very  heart  loups  to  my  mouth,  whene'er  his  fit 

I  hear. 

'Tvvas  jist  the  ither  week,  mither,  we  lay  upon  the 

stair, 
When  three   times  roun'   an1  roun'   the   hoose  he 

har'ld  ye  by  the  hair ; 

'Twas  surely  awfu'  cruelty,  when  naethinghad  ye  dune, 
To  use  his  wife  an'  bairnie  sae,  maun  surely  be  a  sin. 

An'  a'  that  lee  lang  nicht,  mither,  ae  wink  I  couldna' 

rest, 
Though  roun'  an'  roun'  ye  happit  me,  like  birdie  in 

its  nest; 
For  aye  ye  laid  yer  burnin'  broo  upon  my  cozie 

cheek, 
An'  aye  ye  sabbit  to  yersel,  altho'  ye  didna  speak. 

My  head  was  fu'  o'  waefu'  thochts,  my  heart  was  fu' 

o'  pain, 
For  aye  yer  tears   upon  my  cheek  fell  doon   like 

simmer  rain ; 
An'  aye  we  heard  his  smother 'd  oaths,  oot  thro  the 

steekit  door, 
At  length  he  fell  doon  frae  his  chair,  and  loud  began 

to  snore. 

An'  then  ye  slippit  in,  mither,  when  he  was  sleepiii' 

soun', 

An'  in  the  bed,  yont  by  the  wa',  ye  laid  me  saftly  doon ; 
An'  syne  ye  stood,  wi'  claspit  han's  an'  breath'd  this 

wee  short  prayer — 
"0  God,  preserve  my  innocent  frae  sorrow,  sin,  an' 

care." 

Then  gently,  as  an  angel  might,  ye  raised  my  faither's 

head, 
An'  slip't  aneath  the  feather  cod,  brocht  frae  yer  ain 

saft  bed; 

I  thocht  me  o'  his  cruelty,  I  thocht  me  o'  his  sin, 
An1  won'ert  ye  could  be  sae  kind,  for  a'  that  he  had 

dune. 

An'  there,  until  the  stars  gaed  oot,  ye  sat  yer  leesom' 

lane — 
An'  a'  that  nicht  the  queenly  moon  look'd  thro'  the 

window  pane ; 
An'  aye   upon  yer  han's,   mither,   ye   press'd  yer 

burnin'  broo, 
While  frae  yer  fingers  hung  the  tears,  like  draps  o* 

mornin'  dew. 

Then,  after  a'  that  ye  had  done  for  him,  jist  only 

think, 
Ye  had  to  pawn  yer  petticoat  next  morn  to  gie  him 

drink ; 
0  fauld  me  to  thy  breast,  mither,  an'  rock  me  on 

thy  knee, 
An'  'twerna  for  my  mither' s  love  what  wad  become 

o'  me? 

Last  Monday,  at  the  schule,  mither,  they  telt  me  to 

my  face, 
To  be  a  drucken  faither's  wean,  was  warst  o'   a' 

disgrace; 

The  bluid  gied  flushin'  to  my  broo,  my  cheeks  grew 

red  wi'  sliame — 
Sae  blindit  were  my  een  wi'  tears  I  scarce  kent  the 

road  hame. 

But  wae's  my  heart,  they  dinna  ken  how  muckle 

we've  ta  dae, 

Or  else  sic  cruel,  cruel  words,  to  me  they  wadna  say; 
They  ne'er  were  sick  for  want  o'meat,  nor  cauld  for 

want  o'  coal — 
They  hae  but  little  sympathy  wha  haena  ocht  to 

thole. 

An*  when,  on  simmer  Sunday  noons,  I  lonely  tak'  a 

turn, 
To  gather  gowans  on  the  braes,  or  king-cups  by  the 

burn, 
To  meet  them,  dressed  a'  in  their  best,  it  fills  my  heart 

wi*  pain — 
They  gie  their  heads  a  toss  an'  say,  "It's  drucken' 

Sandy's  wean." 

An'  sae  I  creep  oot  o'  their  sicht  to  hide  me  in  the 

shaw, 
Whaur  ower  me,  like  my  mither's  arms,  the  branches 

kin'ly  fa' ; 
The  wee  primroses  frae  the  grass  look  up  wi'  pityin* 

e'e, 
While  to  my  ears  the  win'  brings  sangs  frae  lovin' 

bird  an'  bee. 

An'  whiles  I  steek  my  een,  mither,  an'  0  what  visions 

come, 
While  sweeter  far  than  Kobin's  sang,  or  wild  bee's 

joyous  hum, 

Come  sangs  an'  lovin'  voices  afloatin'  a'  aroun', 
An'  gowden  wings  come  flashin'  thro'  the  simmer-lift 

aboon. 

An'  then  my  thochts   flee  back,  mither,   to   some 

forgotten  day — 

When  faither  seems  a  gentleman,  an'  you  a  lady  gay, 
An'  ye  are  walkin'  arm  in  arm — like  bridegroom  an* 

his  bride — 
An  he  his  ain  wee  lassie  ca's  his  darlin'  an'  his  pride. 

But  then  the  wimplin'  burn,  mither,  becomes  a  river 

wide, 
Withouten  din  its  waters  rin,  nae  rocks  its  stream 

divide, 
An'  some  ane  whispers,  I  maun  cross  that  braid  deep 

stream  o'  death — 
But  first  the  blue  forget-me-nots  I  gather  to  ye  baith. 

But,  hark!  what's  that  upon  the  stair?     Was  that  a 

fit  I  heard? 
My  frichtit  heart,  within  rny  breast,  is  flickerin'  like 

a  bird; 
0  hide  me  in  thy  bosom,  mither,  an1  rock  me  on  thy 

knee — 
An'  'twerna  for  my  mither's  love,  this  nicht  I  maist 

could  dee. 

PART  SECOND. 

0  dinna  speak  sic  words,  my  bairn,  they  mak'  thy 

mither  wae, 
An'  dinna  let  thy  wee  heart  grieve,  whate'er  thy 

faither  dae, 
But  cuddle  in  my  bosom  noo,  my  darlin'  an'  my 

pride ! 

1  lo'e  my  ain  wee  lassie  mair  than  a'  the  world  beside. 

Whate'er  misfortune  may  befa',  or  darkness  gather 

roun', 
It  winna  alter  my  strong  faith  in  Him  wha  dwells 

aboon ; 
Ayont  the  darkest  winter-cloud,  the  sun  shines  tho' 

unseen, 
On  mirkest  nichts  the  stars  glint  doon,  like  bonnie 

angels'  een. 

Sae  Hope's  wee  starrie  in  my  heart,  lichts  up  the 

cloud  o'  care, 

To  win  thy  father  frae  the  drink  I  dinna  yet  despair ; 
An'  to  that  God  wha  loe's  the  lost,  for  him  still  let 

us  pray — 
To  God  still  cleave — the  first,  the  best,  the  only 

frien'  we  hae. 

But  tell  me  hoo  can  ane  sae  young,  still  dream  o* 

joys  lang  syne, 
Like  sprigs  o'  thyme,  'tween  rncm'ry's  leaves,  come 

past  joys  back  to  min'? 

Thy  faitber  was  the  best  o'  men,  the  triggest  on  the 

green ; 
That  day  I  was  his  wedded  bride,  I  thocht  mysel'  a 

queen. 

An'  like  a  king  upon  his  throne  he  filled  our  muckle 

chair, 
An'   a'  the  hours  he  spent  wi'  me  he  frae  his  wark 

could  spare; 
An'  hoo  his  lovin'  heart,  wi'  joy  beat  in  his  manly 

breast, 
When  first  within  her  mither's  arms  his  ain  wee 

wean  he  kiss'd ! 

But  ah;  ere  lang,  the  tempter  cam'  an'  drew  him 

frae  my  side — 
Intemp'rance  bore  him  like  a  ship  that's  driftin'  wi' 

the  tide. 

An'  as  a  noble  ship  is  dashed  upon  a  stormy  coast, 
Oor  happy  hame  becam'  a  wreck,  an  a'  its  treasures 

lost. 

My  faither  was  a  wealthy  laird,  had  horses,  sheep, 

an'  kye, 
Braid  fields  that  waved  wi'  yellow  corn,  an  mickle 

gear  forbye ; 
He  pled  wi'  me  baith  day  an'  nicht,  to  lea  yer  faither 

dear. 
But  0 !  to  leave  him  to  himsel'  the  thocht  I  couldna 

bear. 

Sae  in  his  wrath  he  curs'd  his  bairn,  in  words  o'  scorn 

an'  hate: 
He  left  my  name  oot  o'  his  will — he  left  me  to  my 

fate; 
Ilk  frien'  I  had  deserted  me  for  daein'  what  was 

richt — 
Nor  will  I  rue  what  I  hae  done,  tho'  I  should  dee  this 

nicht. 

I  winna  leave  him  to  himsel',  if,  God!  it  be  thy  will. 
He  was  the  choice  o'  my  young  heart — an'  oh!  I  lo'e 

him  still; 

An'  0,  upon  my  knees — I  ask,  let  me  not  ask  in  vain, 
Eestore  my  husband  to  my  heart,  a  faither  to  my 

wean! 

Yes !  lovin'  heart !  thy  Father  hears  in  heaven  thy 

earnest  cry — 
That  God  wha  lifts  the  lowly  up,  looks  down  frae 

yonder  sky; 
An'  he  has  ta'en  thy  precious  tears  to  deck  his  kingly 

crown. 
See  noo,  the  dawn  o'  better  days,  the  nicht  o'  sorrow 

flown. 

PART  THIRD. 

An'  still  the  mither's  couthie  han'  her  darlin'  wean 

caress'd 
While  she,  like  a  wee  frichtit  doo,  still  close  an' 

closer  press'd; 

The  shilpit  cat  upon  the  hearth  kept  up  a  purrin'  din, 
While  thro'  the  winnock  on  them  baith  the  moon  kept 
glowrin'  in. 

In  ilka  corner  o'  the  hoose  cauld  poortith  micht  be 

seen; — 
The  furniture  nae  doot  was  scant,  yet  a'  was  snod 

an'  clean — 
A  pickle  meal  far  doon  the  pock  was  a'  their  present 

store — 
But,  hark! — she  hears  a  weel  ken't  han'  play  dirl 

upon  the  door. 

Clink  gaed  the  sneck,  an'  syne  the  door  flew  open  wi' 

a  bang; 
An'  doon  before  her  on  the  floor,  himsel'  the  truant 

flang; 
Wi'  ruefu'  face  an'  quiverin'  lips,  he  tried,  but  couldna 

speak, 
While  tears,  lang  strangers  to  his  face,  ran  coursin' 

doon  his  cheek, 

An  hae  I  sic  a  noble  wife  ?  an'  hae  I  sic  a  wean  ? 
Sic  love  to  a  puir  wretch  like  me,  wad  melt  a  heart  o' 

stane. 

0 !  if  a  life  o'  soberness  to  ye  will  mak'  amends, 
This  nicht  my  life  o'  recklessness  an'  sinfu'  drinkin' 

ends; 

An5  if  I'm  only  spar'd  to  see  anither  mornin's  lichfc, 
I'll  gang  an'  join  the  templar  folk,  syne  toil  wi'  a' 
my  micht; 

Sae  dicht  thy  een'  my  ain  true  wife— I  see  they're 

tears  o'  joy — 
Thy  Sandy  ne'er  shall  gi'e  thee  pain — nae  mair  thy 

peace  destroy. 

An*  come  to  me,  my  ain  dear  bairn !  sweet  angel  o* 

my  hame, 
Thou'lt  ne'er  hae  cause  to  blush  for  me,  nor  hide  thy 

head  wi'  shame ; 
While  stan'in  at  the  door  this  nicht,  I  heard  thy  ilka 

word, 
An'  ilka  ane  gae'd  thro'  my  heart,  like  to  a  fiery 

sword. 

0  God !  but  gi'e  me  health  an'  strength,  I'll  toil  wi' 

micht  an'  main, 

To  mak'  my  life  a  blessin'  to  my  wifie  an'  my  wean ; 
An'  in  thy  ain  Almighty  strength  still  let  me  firmly 

trust, 
Nae  mair  to  Bacchus  let  me  boo  degraded  in  the  dust ! 


An'    Sandy   Seaton  kept  his  word,   they  ha'e  nae 

poortith  noo, 
Wi'  ilka  thing  their  hearts  could  wish — their  hames 

are  packit  fu', 
He's  got  a  business  o'  his  ain'  wi'  maist  a  score  o* 

men; 
An'  ta'en  a  cottage  at  the  coast,  wi'  rooms  baith  but 

and  ben. 

0'  bairnies  todlin'  in  an'  oot,  they've  mair  than  ane 

or  twa, 
An'  tho'  he's  siller  in  the  bank,  o'  that  he  doesna 

blaw; 
Noo,  a'  his  thocht  is  hoo  to  keep  his  wife  an'  bairnies 

bien, 
For  costly  dress,  his    bonnie    Bess  dings    a'   the 

neebors  clean. 

Yet  while's  upon  her  bonnie  broo,  there  Hchts  a  cloud 

o'  care, 
When  a'  are  gather'd  roun  the  hearth,  there's  still 

an'  empty  chair; 
While  memory  unlocks  the  past  an'  brings  a  stoun 

o'  pain, 
An'  aye  the  tears  come  hapin'  doun  for  her  wee 

frichtit  wean. 

The  wee  thing's  heart  ran  owre  wi'  joy  to  see  things 

gang  sae  weel, 
But  ah!  pale  death,  wi'  ruthless  han',  had  set  on 

her  his  seal, 
Yet  aye  she  gaed  aboot  the  hoose  an'  smiled  upon 

them  a', 
Till  cam'  the  spring  when  birdies  sing,  an  flowers 

begin'  to  blaw. 

Then  simmer  frae  her  rosy  lap,  her  honied  treasure 

shed, 
But  on  the  bairnie's  wee  saft  cheek  the  hectic  rose 

had  spread, 

An'  when  the  harvest   sickle  gleam'd   amang  the 

gowden  grain, 
The  angels  bore  to  heav'n  awa'  the  puir  wee  frichtit 

wean. 


OOK  WEE   KATE. 

AIR — "  There  Grows  a  Bonny  Brier  Bush." 

Was  there  ever  sic  a  lassie  kent,  as  oor  Wee  Kate  ? 
There's  no  a  wean  in  a'  the  toun  like  oor  Wee  Kate; 
Baith  in  an'  oot,  at  kirk  an'  schule,  she  rins  at  sic  a 

rate, 
A  pair  a'  shoon  jists  lasts  a  month  wi'  oor  Wee  Kate. 

I  wish  she'd  heen  a  callan,  she's  sic  a  steerin  queen — 
For  ribbons,  dolls,  an'  a'  sic  gear,  she  doesna'  care  a 

preen, 
But  taps  an'  bools,  girs,  ba's  an'  bats,  she  plays  wi' 

ear'  an'  late; 
I'll  hae  to  get  a  pair  o'  breeks  for  oor  Wee  Kate. 

Na,  what  do  you  think?  the  ither  day,  as  sure  as 

ony  thing — 

I  saw  her  fleein'  dragons,  wi'  maist  a  mile  o'  string; 
Yer  jumpin'  rapes  and  peveralls,  she  flings  oot  o' 

her  gate, 
But  nane  can  fire  a  towgun  like  oor  Wee  Kate. 

They  tell  me  on  the  meetin'  nichts  she's  waur  than 

ony  fule, 
She  dings  her  bloomer  oot  o'  shape  an'  mak'st  jist 

like  a  shule; 
The  chairman  glooms  an'  shakes  his  head  an'  scarce 

can  keep  his  seat; 
I  won'er  he  can  thole  sic  deils  as  oor  Wee  Kate. 

But  see  her  on  a  gala-nicht,  she's  aye  sae  neat  an' 

clean — 

Wi'  cheeks  like  ony  roses,  an'  bonnie  glancin'  een — 
An'  then  to  hear  her  sing  a  sang,  its  jist  a  perfect 

treat, 
For  ne'er  a  lintie  sings  sae  sweet  as  oor  Wee  Kate. 

An'  yet  there's  no'  a  kin'er  wean  in  a'  the  toun,  I'm 

sure; 
That  day  wee  brither  Johnny  dee'd,  she  grat  her  wee 

heart  sair; 
In  beggar  weans,  an'  helpless  folk  she  taks  a  queer 

conceit—- 
They're sure  to  get  the  bits  o'  piece  frae  oor  Wee 

Kate. 

Gaun  to  the  kirk  the  ither  day  she  sees  a  duddie 

wean, 
Wi'  cauld  bare  feet  and  brackit  face  sit  sabbin'  on  a 

stane ; 
She  slipt  the  penny  in  his  han'  I  gie'd  her  for  the 

plate  : 
The  kirks  wad  fa'  if  folks  were  a'  like  oor  Wee  Kate. 

For  a'  she's  sic  a  steer-about,  sae  fu'  o'  mirth  an'  fun, 
She  taks  the  lead  in  ilka  class,  an'  mony  a  prize 

she's  won — 
This  gars  me  think  there's  maybe  mair  than  mischief 

in  her  pate ; 
I  wish  I  saw  the  wisdom  teeth  o'  oor  Wee  Kate. 


IMPH-M.* 

Am — "  Gee-wo- Neddy." 

WHEN  I  was  a  laddie  langsyne  at  the  schule, 
The  maister  aye  ca'd  me  a  dunce  an'  a  feul; 
For  somehoo  his  words  I  could  ne'er  un'erstan', 
Unless  when  he  bawled  "  Jamie !  haud  oot  yer  han'" ! 
Then  I  gloom'd,  and  said  "Imph-m," — 
I  glunch'd,  and  said  "Imph-m" — 
I  wasna  owre  proud,  but  owre  dour  to  say—  A-y-e ! 

Ae  day  a  queer  word,  as  lang-nebbit's  himsel', 
He  vow'd  he  would  thrash  me  if  I  wadna  spell, 
Quo  I,  "Maister  Quill,"  wi'  a  kin'  o  a'  swither, 
"I'll  spell  ye  the  word  if  ye'll  spell  me  anither:" 
"Let's  hear  ye  spell  *  Imph-m,' 
That  common  word  <  Imph-m,' 
That  auld  Scotch  word  *  Imph-m,'  ye  ken  it  means 
A-y-e!" 

*  The  fifth  stanza  having  been  added  since  its  publication  in 
the  "Idylls,"  this  song  may  npw  be  considered  complete. 

Had  ye  seen  hoo  he  glowr'd,  hoo  he  scratched  his 

big  pate, 

An1  shouted,  "  Ye  villain,  get  oot  o'  my  gate! 
Get  aff  to  yer  seat !  yer  the  plague  o'  the  schule ! 
The  de'il  o'  me  kens  if  yer  maist  rogue  or  fule." 
But  I  only  said  "Imph-m,/ 
That  pawlde  word  "Imph-m," 

He  cou'dna  spell  "Imph-m,"  that  stands  for  an — 
A-y-e! 

An'  when  a  brisk  wooer,  I  courted  my  Jean — 
O'  Avon's  braw  lasses  the  pride  an'  the  queen — 
When  'neath  my  grey  plaidie,  wi'  heart  beatin'  fain, 
I  speired  in  a  whisper'  if  she'd  be  my  ain. 

She  blush'd,  an'  said  "Imph-m,'* 
That  charming  word  "Iinph-m," 
A  thoosan'  times  better  an'  sweeter  than — A-y-e! 

Jist  ae  thing  I  wanted  my  bliss  to  complete — 
Ae  kiss  frae  her  rosy  mou',  couthie  an'  sweet, 
But  a  shake  o'  her  heid  was  her  only  reply — 
Of  course,  that  said  no,  but  I  kent  she  meant  A-y-e, 
For  her  twa  een  said  "  Irnph-m," 
Her  red  lips  said  " Imph-m." 

Her  hale  face  said  " Imph-m,"  an  "Irnph-m"  means 
A-y-e! 

An  noo  I'm  a  dad  wi'  a  hoose  o'  my  ain — 
A  dainty  bit  wine,  an'  inair  than  ae  wean; 
But  the  wr,rst  o't  is  this — when  a  question  I  speir, 

They  pit  on  a  look  sae  auld-farran'  an'  queer, 
But  only  say  "Imph-m," 
That  daft-like  word  "  Imph-m," 

That   vulgar   word   "Imphm" — they  winna   say — 
A-y-e! 

Ye've  heard  hoo  the  de'il,  as  he  wauchel'd  through 

Beith 

Wi'  a  wife  in  ilk  oxter,  an'  ane  in  his  teeth, 
When  some  ane  cried  oot  "Will  ye  tak'  mine  the 

morn?" 

He  wagg'd  his  auld  tail  while  he  cockit  his  horn, 
But  only  said  "Imph-m," 
That  usefu'  word  "Imph-m" — 
Wi'  sic  a  big  mouthfu',  he  couldna  say — A-y-e! 

Sae  I've  gi'en  owre  the  "Imph-m" — it's  no  a  nice 
word; 

When  printed  on  paper  its  perfect  absurd; 

Sae  if  ye're  owre  lazy  to  open  yer  jaw, 

Just  haud  ye  yer  tongue,  an'  say  naething  ava ; 
But  never  say  "Imph-m," 
That  daft-like  word  "Irnph-m" — 

It's  ten  times  mair  vulgar  than  even  braid — A-y-e ! 

THE  BONNIE  TEMPLAE  LASSIE. 

AIR — "Did  ye  see  my  Hanky  Panky." 

DAE  ye  ken  I'm  a  Quid  Templar  noo; 

It's  far  the  safest  plan, 
"While  a'  the  folk  look  up  to  me, 

A  steady  gaun  young  man. 
Yell  no  guess  hoo  this  cam'  aboot, 

'Twas  a'  through  pawkie  Jean, 
The  honniest  lassie  in  oor  Lodge, 

Wi'  twa  bewitchin'  een. 

Oh  my !  she  was  sly,  that  wee  bonnie  Templar  lassie, 
Trig  an'  neat,  an'  oh  sae  sweet!    I  doot  my  heid 
she'll  turn! 

Ae  nicht  wi'  twa  auld  cronies  dear, 

I  gaed  to  hae  a  spree, 
An'  whaur  dae  ye  think  we  landed,  but 

At  a  Templar's  gran'  soiree. 
An'  sic  a  sicht  there  met  my  view, 

0'  lassies  buskit  braw, 
While  by  my  side  ane  clioikit  doon — 

The  bonniest  o'  them  a'. 

Oh  my!  etc. 

Oh  had  ye  seen  her  pawkie  look, 

As  she  handit  me  my  tea, 
Aye  spierin'  gin  I  liked  it  sweet, 

As  sweet  she  siniTd  on  me, 
H 

An  when  she  slippit  in  my  loof 

A  lozenge,  white  as  snaw, 
Ye'll  no'  guess  what  was  prentit  on't  ? — 

"  Guid  nicht,  I'm  gaun  awa' !  " 
Oh  my !  etc. 

Quo  I,  sweet  lass,  ye  mauna  gang 

Till  ance  ye  tell  yer  name, 
Whaur  ye  come  frae,  an'  what  ye  dae; 

Quo  she,  I  bide  at  hame. 
But  gin  ye  want  to  ken  the  gate, 

Come  yont  the  road  wi'  me, 
It's  wearin'  late,  I  daurna  wait, 

Or  mither  '11  flyte  on  me. 

Oh  my!  etc. 

Dear  lass,  quo  I,  there's  nocht  on  earth 

Wad  gie  me  greater  joy, 
Were't  to  the  warl's  ootmost  en', 

I'll  be  thy  safe  convoy. 
But  let  me  hap  thee  frae  the  blast, 

This  cauld  will  be  thy  death, 
My  Scottish  plaid  is  braid  an'  wide ; 

Quo  she,  'twill  haud  us  baith. 
Oh  my!  etc. 

I  took  her  hame,  an'  ere  I  left 

My  heart  was  dancin'  fain, 
Wi'  pantin'  breist,  quo  I  dear  lass, 

When  shall  we  meet  again  ? 

Young  man,  quo  she,  on  Monday  nicht, 

Oor  lodge  meets  ilka  week, 
Sae  gin  ye've  ocht  to  say  to  me, 

It's  there  ye  maun  me  seek. 
Oh  my !  etc. 

When  I  gaed  up  on  Monday  nicht, 

They  wadna  let  me  in', 
For  I  hadna  got  their  secret  word, 

Though  I'd  gotten  a  gey  wat  skin. 
But  wha  comes  trippin'  to  the  door 

In  scarlet  bib  sae  braw, 
But  darlin'  Jean,  the  pawkie  queen, 

The  fairest  o'  them  a'. 

Oh  my!  etc. 

Quo  she,  dear  lad,  come  join  the  cause, 

We  need  brave  hearts  an'  true, 
Come  share  the  joy  o'  kindred  souls, 

The  deed  ye  ne'er  will  rue. 
Sae  I  jist  took  her  at  her  word — 

Put  on  the  bib  sae  braw, 
An'  noo  I'm  hers,  an'  she  is  mine, 

An*  we're  nae  langer  twa. 

Oh  my!  she  was  sly,  that  wee  bonnie  Templar  lassie, 
Trig  an'  neat,  an'  oh  sae  sweet!  I  kent  my  heid  she 
wad  turnl 

A  SNOOZE  IN  THE  MOBNIN'. 

Am — First  part  of  "Johnnie  Cope." 

LANG  syne  I  hae  min  hoo  the  folk  ca'd  rue  a' 
A  muckle  sleepy  head,  that  wad  be  nocht  ava* 
For  I  sleepit  the  hale  o'  my  senses  awa' 

Wi'  lyin'  sae  lang  in  the  mornin'. 

• 

Then  mither,  puir  body,  she  wad  skirl  an'  cry, 
Hey,  Jamie,  are  ye  wauken?  get  up,  man,  fie! 
Yes,  mither,  I'll  be  ben  in  a  blink,  quo  I; 
But  the  very  next  minute  I  was  snorin'. 

Then  faither  he  wad  rise  in  a  rage,  an'  tak' 
The  muckle  cart  whup  doon  frae  the  rack, 
An'  owre  my  hurdies  cam'  sic  a  whack 
That  I  frichtit  the  kye  wi'  my  roarin'. 

When  I  gaed  aff  to  work  wi'  auld  Mosey  Dicks, 
Quo  he  ye'll  be  in  min'  exac'  at  six, 
But  I  hadna  been  used  to  ony  sic  tricks, 
Sae  I  lay  to  nine  that  mornin'. 

Weel,  at  ten  I  gaed  expectin'  to  see 
The  body  flee  up  in  a  great  tirrivee : 
Quo  he,  my  man,  it's  naething  to  me 
Tho'  ye  lie  till  the  judgment  mornin'. 

Then  by  an'  by  I  marrit  a  wife, 
Expectin'  to  leeve  a  contentit  life; 

But  instead  o'  that  there's  been  nocht  but  strife, 
For  she  sleeps  in  hersel'  in  the  inornin'. 

If  I  lie  to  aucht,  she  maun  lie  to  twel'. 
If  I  say  it's  time  to  get  up  dear,  Bell ! 
She  says  if  ye  like  ye  can  rise  yersel', 
For  I  maun  hae  my  snooze  in  the  mornin'. 

She'll  no'  gie  me  peace  e'en  to  lie  by  her  side, 
She  says  ane  that's  lazy  she  canna  abide; 
That  an'  she  were  me  she  wad  tak'  a  pride 
In  ken'lin'  the  fire  in  the  mornin'. 

Determined  at  last,  I  wad  thole  this  nae  mair, 
Quo  I,  Bell,  get  up,  or  I  vow  an'  declare — 
When  she  drew  me  a  kick,  laid  me  flat  on  the  flair, 
E're  I  kent  whaur  I  was  in  the  mornin'. 

0'  sic  an'  awfu'  life,  nae  won'er  I'm  sick, 
For  the  bairns  a'  hae  gotten  the  very  same  trick, 
They've  a'  been  tarr'd  wi'  the  same  black  stick, 
For  they'll  no'  lea'  their  bed  in  the  mornin'. 

A  woman  may  lead  but  she  ne'er  will  drive ; 
Wi'  a  thrawart  wife  it's  vain  to  strive, 
Sae  try  an'  wale  ane  that  will  rise  at  five, 
An'  let  you  tak'  yer  snooze  in  the  mornin'. 


WEE  TIBBIE'S  GARLAND 
WHAT  DAE  YE  THINK  0'  JEANIE? 

AIR — "  WTiat  do  you  think  o'  that,  my  Joe  f" 

I  MET  twa  frien's  at  auld  Nan  Gray's, 

Wha  keeps  the  sign  o'  the  "Parrot;" 
We  had  some  yill,  an'  syne  we  raise, 

But  werena  ony  the  waur  o't; 
Syne  aff  I  gaed  to  see  my  Jean, 

A  lass  baith  guid  an'  bonnie, 
Wi'  gowden  locks  an'  twa  blue  een, 

An'  lips  mair  sweet  than  honey. 

Then  what  dae  ye  think  o'  that,  my  frien's! 
An'  what  dae  ye  think  o'  my  Jeanie?" 

Aroun'  her  waist  my  arms  I  flang, 

An'  ca'd  her  my  dear  lassie, 
When  back  she  drave  me  wi'  a  bang, 

Maist  coup'd  me  on  the  causey. 
I  was  sae  ta'en  I  couldna  speak, 

She  seemed  in  sic  a  passion, 
A  crimson  glow  on  ilka  cheek, 

Her  een  like  diamonds  flasliin'. 

Noo,  what  dae  ye  think,  &c. 

"Get  out,"  quo  she,  "ye  drunken  sicht! 

Hae  ye  nae  sense  nor  reason, 
Tae  come  to  me  in  sic  a  piicht  ? 

Yer  very  breath  is  poozhen." 

An'  then  ye'll  no  guess  what  she  said— 

My  sang,  it  was  a  settler — 
"Nae  man  on  earth  I'll  ever  wed, 

Unless  he's  a  teetot'ler." 

Noo,  what  dae  ye  think,  &c. 

Quo  I,  "My  lass,  gi'e  owre  sic  freaks; 

For  you  my  love  is  ended, 
'Tis  time  aneuch  to  wear  the  breeka 

When  ance  we  canna  mend  it ; 
There's  as  guid  fish  intae  the  sea 

As  e'er  were  ta'en,  in  plenty; 
An'  lassies  guid  an'  fair  as  thee, 

I'm  sure  I  could  get  twenty ! " 
Noo,  what  dae  ye  think,  &c. 

I  couldna  rest,  but  up  an'  doun 

I  gaed,  like  some  puir  Steenie, 
Quite  wud  to  think  that  for  the  drink 

I'd  lost  my  winsome  Jeanie. 
Noo,  what  to  dae  I  didna  ken, 

I  seemed  sae  hard  to  want  her; 
Sae  I  resolved  my  life  to  men', 

In  spite  o'  a'  their  banter. 

Noo,  what  dae  ye  think,  &c. 

Sae  aff  I  gaed  an'  signed  the  pledge, 

An'  syne  to  see  my  lassie, 
I  met  her  by  the  trystin'-hedge, 

An'  wow,  but  she  was  saucy; 

But  when  she  heard  what  I  had  dune, 
Her  face  a'  beamed  wi'  pleasure ; 

Sweet  love  ance  mair  put  a'  in  tune, 
Oor  bliss  was  'boon  a'  measure. 

Noo,  what  dae  ye  think  o'  this,  my  friend! 
I've  won  an'  wed  my  Jeanie. 


HITHER    AND    YON. 

AIR — ' '  Maggie  Mackie. " 

0  WAE  on  the  day  when  oor  Bessy 
Cam'  into  this  druckensome  toun, 

For  there  ne'er  was  a  thriftier  lassie 

In  a'  the  hale  kintra  roun'. 
But  soon  wi'  ill  neebors  she  fell  in ; 

To  me,  though  she  never  loot  on, 

1  saw  by  the  look  o'  oor  dwellin', 

That  Bess  was  gaun  hither  and  yon. 

CHOKUS. 

Sae  lassies  beware  o'  the  drappie, 
Or  ablins  ye'll  hae  to  atone : 

The  woman  was  never  yet  happy, 
Wha  learnt  to  gae  hither  and  yon. 

Hersel'  and  her  hoose  alike  toozie, 
Negleckit  baith  Johnnie  an'  Nell; 

For  Bess,  when  she  used  to  get  boozy 
Could  hardly  tak'  care  o'  hersel'. 

Instead  o'  a  bonnie  trig  kimmer, 

Her  claes  wi'  a  graip  seem'd  flung  on, 

On  me  she  brak'  oot  like  a  limmer, 
Whene'er  she  gaed  hither  and  yon. 
Sae  lassies,  etc. 

Meanwhile  my  heart  breaking  wi'  sorrow, 

Sair  toilin'  a  leevin'  to  win, 
A  neebor's  pass-key  I  maun  borrow 

At  e'en,  or  I  wadna  get  in. 
Then  'stead  o'  a  weel  cookit  dinner, 

A  drap  o'  sour  milk  an'  a  scone ; 
For  Bessy  hersel',  the  puir  sinner, 

Was  sure  to  be  hither  and  yon. 
Sae  lassies,  etc. 

My  mither  cam'  in  frae  Kilwuddie 

Ance  eeran',  expectin'  to  see 
Her  young  folks  weel  daein'  and  steady, 

An'  ilka  thing  tosh  to  the  e'e ; 
But  though  it  was  nae thing  by  ornar, 

The  sicht  made  the  auld  bodie  groan, 
For  snorin'  asleep  in  a  corner 

Lay  Bessy,  a'  hither  and  yon. 
Sae  lassies,  etc. 

Now,  mither's  an  auld  farran'  bodie, 

To  ilka  ane's  failin's  a  freen', 
Instead  o'  gaun  on  like  a  rowdy, 

Fell  to  like  a  gilpie  to  clean; 

Weel  kenin'  that  Bess  when  she  wauken'd, 
Wi'  shame  wad  be  like  to  gae  on, 

Whereas  if  her  name  she  had  blacken'd, 
The  mair  she'd  gane  hither  and  yon. 

Sae  lassies,  etc. 

0  blessin's  on  thee,  my  auld  mither! 
It  cam'  aboot  jist  as  she  said, 

For  Bess,  when  her  senses  cam'  till  her, 
Wi'  shame  couldna  hand  up  her  heicl ; 

But  sabbin',  cried  "Oh,  dinna  lea'  me! 
I've  been  sair  to  blame,  I  maun  own ; 

But,  Johnnie  lad,  if  ye'll  forgie  me, 
I'll  nae  mair  gae  hither  an'  yon." 
Sae  lassies,  etc. 

Noo,  ye'll  scarce  fin'  a  woman  mair  steady, 
Ance  mair  I'm  the  blythest  o'  men ; 

She  busks  hersel'  noo  like  a  leddy, 
An'  keeps  baith  a  but  an'  a  ben. 

What  though  she  whiles  likes  to  be  maister, 
An'  threatens  the  breeks  to  put  on, 

1  dinna  count  that  a  disaster — 
It's  no  like  gaun  hither  an'  yon. 

Sae  lassies,  etc. 

WHISKY'S  AWA'. 

AIR — "My  Nannie's  Awa\" 

[As  sung  by  Leezie  Galbraith  to  a  deliglitr d  audience,  viz.,  her 
Guidman  and  Bairns.] 

Noo  winter  has  blawn  ilka  leaf  frae  the  tree, 
The  bluebell  an'  gowan  lie  dead  on  the  lea, 
A'  roun'  oor  wee  biggin  deep  lies  the  white  snaw, 
But  within  there  is  simmer  when  whisky's  awa. 
But  within  there  is  simmer,  &c. 

Oor  hame,  ance  sae  haunted  wi'  sorrow  an'  care, 
Noo  rings  wi'  the  music  o'  lovin'  hearts  there ; 
While  John,  like  a  hero,  noo  toils  for  us  a', 
In  the  pride  o'  his  manhood,  sin'  whisky's  awa. 
In  the  pride  o'  his  manhood,  &c. 

But  the  cauld  days  o'  winter  will  soon  whistle  by, 
An'  the  green  braes  be  clad  wi'  the  sheep  an'  the  kye, 
Then  we'll  aff  to  the  glens  whaur  the  wild  roses  blaw, 
An'  sing  wi'  glad  nature,  vile  whisky's  awa', 
An'  sing  wi'  glad  nature,  &c. 

Let  warldly  minds  warsle  for  riches  an'  fame, 
Gie  me  but  the  wealth  o'  a  love  lichtit  hame, 
An'  the  cloud  o'  affliction  mair  lichtly  will  fa' 
Owre  the  hames  o'  the  lowly,  when  whisky's  awa'. 
Owre  the  hames  o'  the  lowly,  &c. 

MY  BONNIE  WEE  WIFIE  AN'  I. 

O  I'M  a  warkman  wi'  a  wife  an'  twa  laddies, 

The  pride  o'  my  thrifty  wee  dame ; 
Twa  red-cheekit,  lauchin'-e'ed,  steerin'  wee  caddies, 

The  joy  an'  the  plague  o'  my  hame. 

CHORUS. 

For  we're  a*  sae  weel  tae  dae  noo,  d'ye  see, 

A'  things  gae  richt  that  we  try ; 
For  we've  gi'en  owre  the  drappie,  and  ne'er  were 
sae  happy, 

My  bonnie  wee  wifie  an'  I. 

Our  hame's  like  a  palace,  sae  trig  an'  weei  plenished, 

A  hearth  like  the  new  driven  sna? ; 
A  braw  chest  o'  drawers,  an'  a  dresser  new  finished, 

Sax  chairs  an'  a  waggity-wa'. 
For  we're  a',  &c. 

It  would  tak'  twa  three  hours  o'  a  house-reevin' 

beagle, 

To  mark  a'  the  gear  that  we  hae, 
Forbye  my  black  suit,  that'  just  new  aff  the  needle, 
Wi'  a  gloss  like  a  bonnie  ripe  slae. 
For  we're  a',  &c. 

We've   rowth   o'    braid    flannen — fy!    Jeanie,    nae 

blushin' — 
We  ne'er  want  a  guid  rnuckle  cheese; 

Last  week,  I  bought  her  a  big  chair  wi'  a  cushion, 
To  sit  like  a  queen  at  her  ease. 
For  we're  a',  &c. 

I  gang  to  the  kirk  wi'  the  bairns  an'  their  minnie — 

Nae  sailin'  on-  Sunday  likes  she ; 
Short  syne  I  bought  her  a  new  dress  at  a  guinea, 

Nae  won'er  she's  daft  about  me. 
For  we're  a',  &c. 

Wi'  wark  an'  guid  health,  an'  the  bairnies  weel  breekit, 

I  wish  we  may  never  be  waur; 
A  watch  in  my  fab,  an'  by  ilk  ane  respeckit, 

Look  doon  on  me  noo,  if  ye  daur. 
For  we're  a',  &c. 


THE  AULD  HEAETHSTANE. 

WEEL  I  mind  oor  wee  biggin'  that  stood  on  yon  lea, 
Wi'  its  blue  reek  ascendin'  sae  joyous  an'  free, 
Wi'  a  cheery  bit  winnock  afore  an'  behin', 
Kefiectin'  the  joy  o'  the  leal  hearts  within  ; 
Noo  roofless  an'  doorless  it  stan's  in  the  rain, 
An'  the  rank  nettles  wave  on  its  auld  hearthstane. 

In  winter's  cauld  time,  when  the  dour  winds  did  blaw, 
An'  the  hills  roun'  aboot  were  a'  covered  wi'  snaw, 
While  doon  owre  the  easin'  the  icicles  hang, 
Within',  roun'  the  ingle,  we  cantily  sang; 
Be  it  greyhaired  auld  granny  or  toddlin  wean, 
They  a'  fand  a  place  roun'  the  auld  hearthstane. 

There  my  faither  wad  sit  while  my  rnither  did  spin, 
An'  lilt  some  auld  sang  to  her  wheel's  cheery  din, 
While  the  wee  toozie  heads  granny  drew  to  her  knee, 
An'   in  oor  lugs  whispered,  "Noo  'gree,  bairnies, 


Then  faither  wad  lauch  till  the  wa's  rang  again, 
At  the  antics  we  played  on  the  auld  hearthstane. 

'Twas   there   in   the   neuk   stood  my  faither's   big 

chair  ; 

The  bink,  wi'  its  pewter  and  crockery,  there; 
An'  the  auld  aucht-day  nock,  wi'  its  solemn  tick-tack, 
Stood  close  by  the  wa'  at  my  granny's  chair-back, 
"While  a  broken  cart  wheel,  that  was  cross  in  the  grain, 
Was  the  fender  we  had  for  the  auld  hearthstane. 

A  muckle  box-bed  on  ilk  han's  ye  gaed  in, 
A  wisp  at  the  door  lay  to  keep  oot  the  win'  ; 
An'  there  in  the  hurley  us  weans  took  our  rest, 
When  we  cuddled  a'  doon  like  wee  birds  in  a  nest. 
Noo  sadly  I  muse  whaur  the  wee  feet  hae  gane, 
That  danced  wi'  sic  glee  on  the  auld  hearthstane. 

Noo  lanely  I  linger,  the  last  o'  them  a', 
Near  the  hame  o'  my  kindred  a'  deid  an'  awa'. 
On  the  gate  they  hae  gane  I  am  followin'  fast, 
Yet  the  heart,  like  the  ivy,  still  clings  to  the  past; 
An'  I  whiles  hae  the  thocht  we  shall  a'  meet  again, 
Though  it  mayna  be  here  roun'  the  auld  hearth- 
stane. 

HOO  THINGS  CAM  EOUN'  IN  THE  MORNIN'. 

AIR — liHey  Johnny  Cope." 

I  MIND  sin'  they  ca'd  me  a  drucken  loon, 
The  plague  an'  the  pest  o'  a'  oor  toon, 
On  me  ilka  honest  man  looldt  doon, 
Though  he  tasted  himseV  in  the  mornin'. 

My  wife  an'  the  bairnies  aft  cam',  to  my  shame, 
At  the  dead  hour  o'  nicht  to  oxter  me  hame ; 
An'  she,  puir  thing !  gat  the  hale  o'  the  blame, 
When  we  wanted  a  meal  in  the  mornin'. 

Oor  things  were  a'  sell't,  to  ilk  ane  we  were  awn — 
The  very  toom  meal-pock  was  aff  to  the  pawn — 
We  were  turn'd  oot  o'  hoose  at  the  grey  o'  the  dawn, 
To  wan'er  like  sheep  in  the  mornin'. 

An',  Gudeness  forgie  me!  the  warst  thing  o'  a', 
My  ain  winsome  wife,  an'  oor  wee  lammies  twa, 
Her  frien's  frae  the  North  took  them  a'  clean  awa', 
An'  left  me  alane  in  the  mornin'. 

Noo  hunted  wi'  beagles,  in  sorrow  an'  shame, 
I  fled  like  an  outcast  frae  hoose  an'  frae  hame — 
Fu'  brawly  I  kent  there  was  nae  ane  to  blame, 
But  my  ain  stupit  sel'  in  the  mornin'. 

I  thocht  me  o'  strychnine,  I  thocht  o'  a  knife, 
But  the  best  thing  I  saw  was  to  alter  my  life — 

To  turn  a  new  leaf,  and  restore  my  puir  wife 
A'  the  joy  o'  her  life's  young  mornin'. 

Sae  I  cam'  doun  to  Glasca,  whaur  frien's  I  had  nane, 
I  wrocht  like  a  slave,  an'  I  leev'd  a'  my  lane, 
Till  I  managed  to  plenish  a  hoose  o'  my  ain — 
But  sair  I  rniss'd  Jean  in  the  mornin'. 

But  I  sent  aff  a  letter  ae  nicht,  jist  to  tell 

Hoo  things  had  come  roun',  when  niest  mornin'  the 

hell 

Play'd  reenge,  an'  wha  was't  hut  my  lassie  hersel' 
Wi'  oor  twa  honnie  bairns  in  the  mornin'. 

Then  soon  as  my  hraw  plenished  hoose  met  her  view, 
Puir  thing!  her  hit  heart  lap  amaist  to  her  mou', 
Then  into  my  arms  like  a  birdie  she  flew, 
An  sabbit  wi'  joy  in  the  mornin'. 

Then  roun'  us  the  bairnies  they  danc'd  an'  they 

spield, 

Till  wi'  joy  an'  wi'  pleasure  my  very  head  reel'd, 
Oor  blythe  bridal  day  owre  again  there  we  held, 
An'  began  life  anew  in  the  mornin'. 

Noo  a'  wha  like  me  wad  begin  a  new  life, 
First  banish  the  "  Barley,"  the  cause  o'  a'  strife, 
Syne  learn  to  be  kind  to  your  bairnies  an'  wife, 
An'  be  sure  ye  get  up  in  the  mornin'. 

GOOD  TEMPLAR'S  MARCHING  SONG. 

AIR — " Shall  wt,  gather  at  tJie  river.'* 

EISE  Good  Templars  to  the  rescue ! 

Muster  wherever  you  be ; 
Thousands  made  happy  wait  to  bless  you, 

Thousands  still  wait  to  be  free. 
While  round  our  worthy  chiefs  we  gather, 
Wife,  daughter,  son,  husband,  father, 
Boldly  determine  altogether 

Our  land  from  Intemperance  to  free! 

Marshal  our  lodges  to  their  numbers, 

Firmly  abide  by  our  laws, 
"Wake  fellow-mortals,  from  your  slumbers, 

Wake  to  the  claims  cf  our  cause ! 
"While  round  our  worthy  chiefs  we  gather, 
Wife,  daughter,  son,  husband,  father, 
Boldly  determine  altogether 

To  win  all  the  world  to  our  cause ! 

True  to  the  pledges  that  bind  us, 

Proud  of  the  honours  we  wear, 
Leaving  the  dead  past  behind  us, 

Onward  to  victory  we  bear ! 
While  round  our  worthy  chiefs  we  gather, 
Wife,  daughter,  son,  husband,  father, 
Boldly  determine  altogether 

That  drink  shall  no  longer  ensnaro. 

Bound  by  love's  ties  one  to  the  other, 
Helpful  at  all  times  we  stand, 

Make  but  the  sign  of  a  brother, 
Give  but  the  grasp  of  the  hand. 

While  round  our  worthy  chiefs  we  gather, 

Wife,  daughter,  son,  husband,  father, 

Boldly  determine  altogether 

To  banish  the  curse  from  our  land ! 

Lift  then  your  voice  sin  the  chorus, 
Whilst  gaily  we  march  along; 

By  those  bright  banners  waving  o'er  us, 
Eight  shall  prevail  over  wrong! 

While  round  our  worthy  chiefs  we  gather, 

Wife,  daughter,  son,  husband,  father, 

Boldly  determine  altogether 

That  right  shall  triumph  over  wrong. 


WHO  AEE  THE  HEROES? 

WHO  are  the  heroes  ? — the  men  who  labour. 
Who  are  the  kings? — the  brave  who  toil, 
Not  by  the  rifle,  not  by  the  sabre, 

Claim  we  a  right  to  the  fruits  of  the  soil. 

What  though  we  own  no  fertile  acres, 
What  though  no  lands  in  tenure  we  hold, 
Ours  is  the  might,  for  we  are  the  makers — 
Ours  are  the  hands  that  gather  the  gold. 
Who  are  the  heroes  ? — &c. 

We  are  the  sinew  and  bone  of  the  nation, 
We  are  the  walls  our  isle  to  defend; 
Firm  is  the  throne  that  has  for  foundation, 
The  hearts  of  a  people  on  whom  to  depend. 
Who  are  the,  &c. 

Down  with  all  tyrants !  away  with  oppression ! 
What  though  our  land  be  an  isle  of  the  sea, 
Earth  is  our  workfield,  noble  our  mission, 
Let  who  will  worship  wealth,  we  are  the  free ! 

Who  are  the,  &c. 

Treasures  of  home,  so  dear  to  our  bosoms, 
Be  our  endeavour  still  to  improve, 
Dear  to  the  workman  his  fair  buds  and  blossoms, 
Faithful  his  friendship,  deathless  his  love. 
Who  are  the,  &c. 

May  the  Almighty  still  guard  and  defend  us 
From  every  vice  that  would  us  ensnare ; 
Shades  of  our  fathers  !  to  bless,  still  attend  us, 
God  bless  the  labourer  still  be  our  prayer! 
Who  are  the,  &c. 

YE  DAUGHTEKS  OF  BEAUTY. 

AIR —  "Jenny  Jones. " 

YE  daughters  of  beauty,  with  charms  so  bewitching, 
So  modestly  winning  and  dear  to  us  all ; 

Our  life's  sweetest  treasures — our  homes  so  enriching, 
Fair  maidens  and  mothers,  on  you  do  we  call. 

Strong  drink  like  a  river  your  pathway  is  strewing 
With  the  wrecks  of  the  noble,  the  good,  and  the 

gay; 

O  lend  us  your  aid  then,  to  stem  the  wide  ruin 
Now  blighting  the  flowers  on  your  love-lighted  way ! 

Our  homes  are  invaded  with  dark  Desolation, 

There's  danger  wherever  the  wine-cup  doth  flow; 
Then  pledge  your  fair  hands  to  resist  the  temptation, 

Nor  stain  your  red  lips  with  those  waters  of  woe. 
Lift  up  your  bright  glances,  put  on  all  your  beauty — 

Your  holy  affections — your  God-given  dower; 
Such  weapons  are  mighty — awake  to  your  duty, 

The  trophies  you  gather  will  add  to  your  power. 

How  noble  your  mission,  when  kindly  ye  hover 

Like  angels  of  light  round  the  pillow  of  pain ; 
The  father,  the  brother,  the  husband,  the  lover, 

Are  calling  you  now  to  restore  them  again, 
Then  join  our  endeavours  again  we  implore  ye, 

Lo!  thousands  to  Bacchus  are  bending  the  knee; 
The  rescued  will  bless,  and  the  good  will  adore  ye ; 

Your  tears  to  the  captive — your  smiles  for  the  free. 

OOK  BONNIE  WEE  BAIRNS. 

AIR — "Lucy's  Flittirt" 

To  me  Caledonia,  how  dear  are  thy  mountains, 
Thy  hills  o'  red  heather,  and  dark  waving  ferns, 

I  lo'e  thy  deep  glens,  wi'  their  clear  gushin'  fountains, 
But  dearer  than  a',  are  thy  honnie  wee  bairns! 

In  toons  on  the  pavement,  in  fields  'mang  the  gowans, 
Wherever  I  meet  them  my  heart  to  them  yearns. 

Their  een  like  wee  starries,  their  lips  like  red  rowans, 
It  mak's  me  feel  young  when  I  gaze  on  the  bairns. 

The  raptures  o'  him  wha  is  blest  wi'  a  dearie, 

Nae  auld  bach'lor  bodie  need  e'er  think  to  learn — 

The  cosiest  hame  aye  seems  dowie  an'  eerie, 
Till  sunn'd  wi'  the  smile  o'  a  bonnie  wee  bairn. 

The  laurel  o'  fame  on  my  broo  wad  soon  wither, 
For  riches  an'  grandeur  still  less  am  I  carin', 

But  gie  me  the  bliss  o'  a  leal-hearted  faither, 
When  first  to  his  bosom  he  clasps  his  wee  bairn. 

Yon  statesman  wha  toils  for  oor  guid,  an'  oor  glory — 
Yon  hero  wha  fechts,  while  he  gallantly  earns 

A  name  an'  a  place  in  the  annals  o'  story, 

Ance   danc'd  on  the  green   wi'   oor   bonnie  wee 
bairns. 

Oor  bards  o'  langsyne  still  enliven  an'  cheer  us, 
The  martyrs  still  speak  frae  their  auld  mossy  cairns, 

While  the  hluid  that  ance  fir'd  oor  auld  poets  an' 

heroes, 
Still  mantles  the  cheeks  o'  oor  bonnie  wee  bairns. 

Can  there  be  a  faither  sae  base  an'  unfeelin', 
As  squan'er  the  wee  pickle  siller  he  earns; 

When  death's  icy  fingers  are  roun'  his  heart  stealin', 
He'll  min'  the  sad  looks  o'  his  wee  hunger't  bairns. 

Then  0 !  let  us  keep  their  wee  hearts  frae  temptation, 
The   loon  wha  wad  wrang  them  I'd  hae  put  in 

aims ; 

The  glory  an'  pride  o'  oor  auld  Scottish  nation — 
Her  health  an'  her  wealth,  are  her  blithesome  wee 
bairns. 

OPINIONS    OF    THE    PRESS. 


Along  with  a  vivid  fancy  and  warm  imagination,  Nicholson 
possesses  a  rare  fund  of  humour,  sometimes  bordering  on  the 
comic.  The  story  of  the  tailor  who  cut  down  his  own  black  coat 
into  a  pair  of  gaiters,  believing  it  to  be  one  made  by  a  rival 
tradesman  to  the  farmer  for  whom  he  was  "whipping  the  cat," 
the  conversation  of  the  "Clock  and  the  Bellows,"  and  "Oor 
Wee  Kate,"  are  evidences. — N.  B.  Daily  Mail. 

We  hesitate  not  to  say  that,  since  the  days  of  Burns  and 
Macneil,  no  one  has  so  well  caught,  and  so  forcibly  expressed, 
the  subtle  homely  pathos  of  lowly  domestic  life,  as  has  the 
author  of  "Kilwuddie,  and  other  Poems." — Montrose  Standard. 


"Imph-m"  is  worthy  of  Burns.  Had  Nicholson  penned 
nothing  but  this,  it  would  have  entitled  him  to  a  place  amongst 
our  humorous  poets.  It  is  such  a  poem  as  Goldsmith  would 
have  loved  to  read,  and  which,  had  Douglas  Jerrold  been  alive 
would  hare  obtained  a  larger  share  of  public  notice  for  the 
writer.  .  .  James  Nicholson  is  one  of  those  to  whom  is 
given  a  glorious  mission,  and  the  spirit  of  his  verses  prove  that 
it  will  not  be  sacrificed  by  him  on  the  altar  of  popular  pre- 
judice. Pure  and  simple  in  his  style,  truthful  and  eloquent  in 
his  language,  and  earnest  in  his  thoughts— he  is  a  true  poet  of 
the  people,  one  whose  utterances  must  sooner  or  later  sink  into 
their  hearts  and  teach  them  to  bless  his  memory." — National 
Magazine. 

James  Nicholson  is  one  of  those  few  poets  from  whose  lips  the 
Doric  flows  with  much  of  the  sweetness,  and  a  great  deal  of  the 
force,  which  characterised  the  language  in  the  days  of  Burns." 
— Elgin  and  Morayshire  Courier. 

Pawkie  humour,    that  quality  so  largely  developed   in   the 
Scottish  character,  and  particularly  so  in  the  genuine  Scottish 
minstrel,  is  possessed  in  no  stinted  measure  by  Nicholson. ''- 
Ayrshire  Express. 

In  the  lowliness  of  his  birth,  in  the  struggles  and  disad- 
vantages of  his  youth,  in  the  persevering  and  independent  spirit 
with  which  he  overcame  all  adverse  circumstances,  and  in  the 
excellent  use  he  has  made  of  his  opportunities  and  talents,  James 
Nicholson  is  entitled  to  be  henceforth  honourably  named  with 
the  Nicols,  the  Bethunes,  and  other  humble  sons  of  genius  of 
whom  Scotland  has  such  just  reason  to  be  proud." — Scotsman. 

The  verse  is  harmonious,  the  story  itself  is  in  its  main  features 
only  too  true  to  life,  and  the  descriptions  both  of  men  and  scenes 
are  characteristic  and  happy." — Ayr  Observer. 

The  touch  of  genius  is  upon  ever}'1  page  of  this  little  book 
['* Father  Fernie"].  It  is  difficult  to  say  whether  the  charm  of 
the  story,  the  poems,  or  the  botanical  conversations  is  the 
greatest.  James  Nicholson  is  one  of  the  peasant  poets  of 
Scotland,  entitled  to  sing  with  the  best  of  her  minor  minstrels. 
An  exquisite  fancy,  a  rich  imagination,  a  quaint  humour,  and  a 
tenderness  as  manly  as  it  is  touching  give  a  magic  to  his  pen. 
It  is  not  often  that  elementary  science  is  clothed  in  such  an 
attractive  garb." — British  Quarterly. 

The  above  are  well  adapted  for  Lodge  libraries,  and  may  be  had 
at  the  Grand  Lodge  Office,  16  Ingram  Street,  at  reduced 
rates  to  Lodges  and  Members  of  the  Order. 

